Παράπονα για τη διαιτησία από τον Ηρόδοτο - Γ Εθνική - Νέα Κρήτη\nΤώρα διαβάζετε: Παράπονα για τη διαιτησία από τον Ηρόδοτο\nΑνανέωση 08/05/2018, 17:40\nΠαράπονα για τη διαιτησία από τον Ηρόδοτο\nΑνακοίνωση μέσω της οποίας εκφράζει τα παράπονά της προς τους βοηθούς του διαιτητή Φωτιάδη και τις αποφάσεις τους στο παιχνίδι του Ηροδότου με τον Αήττητο στα Σπάτα, εξέδωσε η διοίκηση των της ομάδας της Νέας Αλικαρνασσού.\nΌπως χαρακτηριστικά αναφέρει: «Ο ΠΑΣΑ ΗΡΟΔΟΤΟΣ θέλει να ευχαριστήσει τον διαιτητή της αναμέτρησης της ομάδας μας με τον Αήττητο Σπάτων κ. Φωτιάδη για την άριστη διαιτησία που είχε, σε ένα τόσο δύσκολο ματς μπαράζ, σε ένα πραγματικό ντέρμπι. Τον συγχαίρουμε, του ευχόμαστε καλή συνέχεια και ανάλογες εμφανίσεις στο μέλλον. Όμως, όσον αφορά τους επόπτες του αγώνα εδώ σίγουρα υπήρχε θέμα. Δεν ξέρουμε πόσα ακριβώς χρόνια παίζουν σε αγώνες, παρ'όλα αυτά είμαστε σίγουροι ότι ο κανονισμός του οφσάιντ διδάσκεται στα πρώτα μαθήματα. Και για ένα αξιολογημένο επόπτη ορισμένες φορές είναι και πολύ εύκολο να το αντιληφθεί ειδικά όταν είναι καταφανές.\nΔεν αναφερόμαστε μόνο για τη φάση του καθαρού αλλά ακυρωθέντος γκολ υπέρ μας αλλά και σε άλλες αρκετές φάσεις και στις δύο εστίες, ξεκάθαρες μεν αλλά τους ξέφυγαν δε. Και όλος τυχαίος πάντα εις βάρος μας. Για τις επόμενες τρείς αγωνιστικές απαιτούμε προσοχή και σεβασμό από τη διαιτησία γιατί θα κριθεί μια κατηγορία. Όσοι δεν μπορούν ή όσοι είναι ανίκανοι ας κάθονται σπίτια τους.\nΤέλος, θέλουμε να ευχαριστήσουμε τους φίλους της ομάδας μας, που σε ένα ακόμη αγώνα έδωσαν το παρών και ενίσχυσαν την μεγάλη προσπάθεια των ποδοσφαιριστών μας για την άνοδο. Όλοι γνωρίζουμε ότι δύναμη μας είναι η φωνή μας. Κάναμε μια ήττα, δίνουμε συγχαρητήρια στον αντίπαλο, αφήνουμε πίσω αυτό το ματς και προχωράμε στο επόμενο. Όλοι ξέρουμε ότι την Κυριακή σε ένα ακόμα μεγάλο παιχνίδι εκτός έδρας, παίρνοντας η ομάδα μας ένα θετικό αποτέλεσμα γινόμαστε διεκδικητές για την επάνοδο της αγαπημένης μας ομάδας στη Football League.


[DE.CO.DE] - Πρώτη Συνάντηση της Ομάδας Λογισμικού DE.CO.DE.\nSeptember 20, 2019, 21:28:55 pm\nTHMMY.gr > Forum > Τμήμα-Πανεπιστήμιο-Παιδεία > Φοιτητικές ομάδες > DECODE (Moderators: Chandler, Μπιγκόνια, Singularity) > [DE.CO.DE] - Πρώτη Συνάντηση της Ομάδας Λογισμικού DE.CO.DE.\nAuthor Topic: [DE.CO.DE] - Πρώτη Συνάντηση της Ομάδας Λογισμικού DE.CO.DE. (Read 2292 times)\n« on: March 13, 2012, 17:10:28 pm »\nΗ DE.CO.DE. είναι μια ομάδα λογισμικού που υπάγεται στο εργαστήριο Επεξεργασίας Πληροφορίας και Υπολογισμών (ΕΠΥ - ISSEL). Η ομάδα αυτή αποτελείται από προπτυχιακούς και μεταπτυχιακούς φοιτητές Ηλεκτρολόγους Μηχανικούς και Μηχανικούς Υπολογιστών, ενώ τα κύρια ενδιαφέροντά της είναι οι αλγόριθμοι, οι δομές δεδομένων, η εξόρυξη γνώσης, η τεχνητή νοημοσύνη και η τεχνολογία λογισμικού. Κατά το χειμερινό εξάμηνο, κύριο αντικείμενο της ομάδας ήταν η πετυχημένη διοργάνωση του ανοικτού σεμιναρίου με θέμα: Ανάπτυξη web και mobile εφαρμογών.\nΣτα πλαίσια της ομάδας DE.CO.DE., σας προσκαλούμε στην πρώτη συνάντηση που θα γίνει την Πέμπτη 15/3 13.30 στην αίθουσα 8, με αντικείμενο την ενημέρωση για την δραστηριότητα της ομάδας, καθώς και τους στόχους της για το νέο εξάμηνο.\nΠερισσότερες πληροφορίες καθώς και το έγγραφο δήλωσης ενδιαφέροντος μπορείτε να βρείτε στη σελίδα της ομάδας,\nRe: [DE.CO.DE] - Πρώτη Συνάντηση της Ομάδας Λογισμικού DE.CO.DE.\n« Reply #1 on: March 16, 2012, 17:46:44 pm »\nTι ειπωθηκε στη συναντηση?\n« Reply #2 on: March 16, 2012, 19:25:43 pm »\nQuote from: ΚΗΜΜΥ on March 16, 2012, 17:46:44 pm\n« Reply #3 on: March 27, 2012, 10:25:25 am »\nH 2η συναντηση εγινε...?Εχει οριστει ποτε θα γινει..?\n« Reply #4 on: March 27, 2012, 11:40:33 am »\nΈστειλε μέιλ στην electroauth ο TED.\nΗ δεύτερη συνάντηση της DECODE θα γίνει την Πέμπτη, 22/3 στη μια το μεσημέρι, στη νησίδα υπολογιστών Βεργίνα.\nΣτόχος της συνάντησης είναι να γνωριστούμε καλύτερα και να εντοπίσουμε το ενδιαφέρον των μελών για τα αντικείμενα που θα ασχοληθούμε.\nΑκόμη, θα γίνει μια παρουσίαση του GIT, εργαλείο για την οργάνωση και τον συντονισμό ανάπτυξης κώδικα από έναν ή περισσότερους προγραμματιστές.\nΑν τελικά έγινε δεν ξέρω γιατί δεν πήγα... και μάλλον γι'αυτό το εξάμηνο δεν θα συμμετέχω στην decode... :'(\n« Reply #5 on: March 27, 2012, 12:33:45 pm »\nΔεύτερη συνάντηση έγινε πράγματι στις 22/03. Συζητήθηκαν πιθανά project και η ιδέα να χωριστούμε σε γκρουπ ανάλογα με το ποια από αυτά μας ενδιαφέρουν. Στο σάιτ είναι γραμμένα τα project που αναφέρθηκαν στη συνάντηση\nΤην Πέμπτη 29/03 θα γίνει η τρίτη συνάντηση, 1-3 στη Βεργίνα.\n« Reply #6 on: March 27, 2012, 13:03:48 pm »\nQuote from: sofigami on March 27, 2012, 12:33:45 pm\nΠοιο site...?Εμπαινα και δεν ειχε καμια ανακοινωση...\nkill the fly!!!\n« Reply #7 on: March 27, 2012, 13:05:04 pm »\n« Reply #8 on: March 27, 2012, 13:09:09 pm »\nQuote from: sarovios on March 27, 2012, 13:05:04 pm\nΠρεπει να κανεις log in...?Aφου μπαινω και δεν εχει καμια ανακοινωση παλι\n« Reply #9 on: March 27, 2012, 13:10:34 pm »\nΟκ...τωρα μου τα εβγαλε...\n« Reply #10 on: March 29, 2012, 10:04:18 am »\nΤην Πέμπτη, 29-03 στη 1.00μμ θα γίνει η τρίτη συνάντηση της DECODE.\nΣτη συνάντηση αυτή, θα μιλήσουμε για κάποιους αλγορίθμους επίλυσης προβλημάτων, και θα λύσουμε ένα παλιό θέμα του διαγωνισμού IEEE xtreme.\nΑκόμη, θα χωριστούμε σε υποομάδες ώστε να ξεκινήσει η ανάπτυξη των επι μέρους αντικειμένων.\n« Reply #11 on: March 29, 2012, 11:47:27 am »\nΓια κήνσορα τάξεων/αριστερών πεποιθήσεων απευθυνθείτε στον Μανωλάκη.\nΓια ορθογραφία στον Άπλυτο.\nGuest 22:15:25 Viewing Κάρβουνο's profile. (11.3.11)\nΠοιός με κατασκοπεύει;


Τι είναι: Τριγλυκερίδια στο αίμα, κορεσμένα, πολυακόρεστα...\nΤα τριγλυκερίδια ανήκουν στα λιπίδια και είναι σημαντικό να τα διατηρείς σε υγιή επίπεδα.\nΓΡΑΦΕΙ: ΣΟΦΙΑ ΚΩΣΤΑΡΑ 10-06-2020\nΤα λιπίδια είναι χημικές ενώσεις που αποτελούνται από άνθρακα, υδρογόνο και οξυγόνο και είναι αδιάλυτες στο νερό. Επιτελούν σπουδαίο ρόλο στον οργανισμό μας, αρκεί να φροντίζουμε να τα διατηρούμε μέσα από τη σωστή διατροφή μας σε επίπεδα που δεν ξεπερνούν το επιτρεπτό για την καλή κατάσταση της υγείας μας. Αυτό που πρέπει να γνωρίζεις είναι ότι συνιστούν κατά κάποιο τρόπο το σημαντικότερο είδος τροφής για τα 100 περίπου τρισεκατομμύρια κύτταρα που αποτελούν το σώμα μας. Και βέβαια βρίσκονται μέσα στο αίμα και μεταφέρονται είτε από το έντερο προς το συκώτι και προς τις λιπαποθήκες για αποθήκευση είτε από τις λιπαποθήκες και το συκώτι προς όλα τα σημεία του σώματος για κατανάλωση από τα κύτταρα. Τα τριγλυκερίδια είναι μια από τις βασικές τους κατηγορίες.\nΤα τριγλυκερίδια είναι η βασική πηγή διατροφικού λίπους. Αποτελούνται από γλυκερόλη και λιπαρά οξέα. Τα δεύτερα είναι και τα πιο σημαντικά, καθώς χωρίζονται σε δύο βασικές κατηγορίες, τα κορεσμένα και τα ακόρεστα. Τα κορεσμένα λιπαρά οξέα τα βρίσκουμε κυρίως σε τρόφιμα ζωικής προέλευσης, ενώ τα ακόρεστα συναντώνται κυρίως σε τρόφιμα φυτικής προέλευσης και με τη σειρά τους χωρίζονται σε δύο υποκατηγορίες, στα μονοακόρεστα (ελαιόλαδο) και τα πολυακόρεστα (φυτικά έλαια, ιχθυέλαια).\nΤα κορεσμένα λιπαρά οξέα\nΕίναι το κυριότερο συστατικό της διατροφής μας και επηρεάζουν τα επίπεδα της LDL ή «κακής» χοληστερίνης, αυξάνοντάς την. Η αυξημένη LDL δημιουργεί κίνδυνο για εμφάνιση στεφανιαίας νόσου αλλά και εγκεφαλικού επεισοδίου.\nΤρόφιμα με υψηλή περιεκτικότητα κορεσμένων λιπαρών οξέων: Αλλαντικά, τυριά με πλήρη λιπαρά, το βούτυρο και το κόκκινο κρέας (αρνί, μοσχάρι, χοιρινό) καθώς και τα προϊόντα τους.\nΧωρίζονται σε δύο μεγάλες κατηγορίες, τα Ω6 και τα Ω3. Τα Ω6 πολυακόρεστα λιπαρά οξέα έχουν ευεργετική δράση στον οργανισμό, καθώς μειώνουν τα επίπεδα της LDL και αυξάνουν τα επίπεδα της HDL, δηλαδή της «καλής» χοληστερίνης στο αίμα. Εάν θέλεις να έχεις χαμηλότερα επίπεδα χοληστερίνης στο αίμα, προτίμησε να μειώσεις τα κορεσμένα λιπαρά και να αυξήσεις τα πολυακόρεστα. Να θυμάσαι, όμως, ότι συνιστάται προσοχή γενικότερα στην κατανάλωση λιπαρών (ζωικών ή φυτικών), καθώς έχουν υψηλή θερμιδική περιεκτικότητα και οδηγούν σε παχυσαρκία, η οποία προκαλεί επιπρόσθετα προβλήματα στον οργανισμό. Τα Ω3 λιπαρά οξέα μειώνουν πολύ τα επίπεδα τριγλυκεριδίων στο αίμα (κατά 30-40%), αλλά επίσης δρουν ευνοϊκά και στις αρρυθμίες. Έρευνες του American Heart, Lung, and Blood Institut έχουν δείξει ευεργετικά αποτελέσματα των Ω3 λιπαρών οξέων και στη μείωση, γενικότερα, του κινδύνου επανεμφάνισης στεφανιαίας νόσου (εμφράγματος μυοκαρδίου), όταν η πρόσληψή τους είναι 1 γρ. την ημέρα.\nΤρόφιμα πλούσια σε Ω6 πολυακόρεστα λιπαρά οξέα: Κύρια πηγή τους είναι τα φυτικά έλαια, οι ανάλατοι καρποί (φιστίκια, αμύγδαλα, καρύδια, φουντούκια κ.ά.) και οι μαλακές μαργαρίνες χωρίς trans λιπαρά οξέα.\nΤρόφιμα πλούσια σε Ω3 λιπαρά οξέα: Κατά κύριο λόγο τα λιπαρά ψάρια (σολομός, σαρδέλα κ.ά.) και τα ιχθυέλαια (μουρουνέλαιο).\nΤο συχνότερα εμφανιζόμενο στη δίαιτα μονοακόρεστο λιπαρό οξύ είναι το ελαϊκό οξύ που το βρίσκουμε κυρίως στο ελαιόλαδο. Η αντικατάσταση των κορεσμένων λιπαρών από μονοακόρεστα λιπαρά οξέα οδηγεί σε μείωση των επιπέδων της ολικής χοληστερίνης, της LDL χοληστερίνης και των τριγλυκεριδίων, πολλές φορές σε βαθμό ανάλογο με αυτόν που προκαλούν τα πολυακόρεστα λιπαρά οξέα.\nΔιάβασε επίσης: Ποια είναι η σωστή διατροφή για ξεκούραστα μάτια;\nΔιάβασε επίσης: Διατροφή για χοληστερίνη: Τι να τρώμε, τι να μην τρώμε, τι μπορεί να μειώσει τα επίπεδα χοληστερόλης\nΔΙΑΤΡΟΦΗ ΓΙΑ ΤΡΙΓΛΥΚΕΡΙΔΙΑ\nΛΙΠΗ ΣΤΗ ΔΙΑΤΡΟΦΗ


ΦΛΟΓΑ - ΚΥΡΙΟΥ: Πώς μπορώ να συγχωρεθώ για τις αμαρτίες μου;\nΜπορείτε να συγχωρεθείτε για τις αμαρτίες σας μέσω της Εξιλέωσης του Ιησού Χριστού, μέσω της διαδικασίας της μετάνοιας . Επειδή ο Επουράνιος Πατέρας ήξερε ότι μερικές φορές θα κάναμε λάθος επιλογές, μας έδωσε ένα τρόπο να συγχωρεθούμε για τις αμαρτίες μας (Κατά Ιωάννην 3:16). Μας έδωσε ένα Σωτήρα, τον Ιησού Χριστό, που υπέφερε για τις αμαρτίες μας στον Κήπο της Γεθσημανή και στο σταυρό έτσι ώστε όταν μετανοήσουμε ειλικρινά, να συγχωρεθούμε .\nΌταν μετανούμε ειλικρινά:\nεξομολογούμαστε την αμαρτία και στο Θεό και σε όσους έχει βλάψει η αμαρτία μας.\nΖητάμε συγχώρεση από το Θεό και από όλους όσους έχουμε βλάψει.\nΌταν είναι δυνατόν, επανορθώνουμε τη βλάβη που έχουμε κάνει.\nΞεχνάμε τις αμαρτίες μας.\nΠροσπαθούμε να τηρούμε τις εντολές .\nΗ ειλικρινής μετάνοια φέρνει γαλήνη και συγχώρεση. Ο Θεός έχει υποσχεθεί: «Ιδέστε, όποιος έχει μετανοήσει για τις αμαρτίες του, είναι συγχωρεμένος, και εγώ, ο Κύριος, δεν τις θυμάμαι πια». (Διδαχή και Διαθήκες 58:42).


ΕΣΤΙΑΚΑ νέα: Ο ΝΕΟΣ ΧΡΟΝΟΣ «ΚΑΙΡΟΣ ΕΥΠΡΟΣΔΕΚΤΟΣ»\nΟ ΝΕΟΣ ΧΡΟΝΟΣ «ΚΑΙΡΟΣ ΕΥΠΡΟΣΔΕΚΤΟΣ»\nΚάθε φορά πού άλλαζε ό χρόνος, ευφρόσυνα συναισθήματα κυριαρχούσαν στις ψυχές μας. Νέο έτος, νέες ευκαιρίες,νέοι αγώνες. Ευχές θερμές, ελπίδες για το καλύτερο. Και όλοι παλεύαμε να κερδίσουμε τη μάχη, να ευτυχήσουμε, να χαρούμε δυναμικά τη μεγάλη ευκαιρία της ζωής.\nΌμως φέτος ή κατάσταση της πατρίδας μας και όλου του κόσμου γενικότερα, δεν δικαιολογεί αισιοδοξία. Βαριά σύννεφα καλύπτουν τον όρίζοντά μας, ανησυχίες πολλές και δικαιολογημένες εκφράζονται για το αύριο, δυσοίωνες οι προοπτικές. Πού πορευόμαστε; Πώς θα ζήσουμε; Που θα στηρίξουμε τις ελπίδες μας, άν έχουν μείνει κάποιες;\nΣ’ αύτη την κρίσιμη καμπή της ιστορίας μας, σ αυτή τη νέα στροφή τού χρόνου, ακούγεται αφυπνιστική ή φωνή του άποστόλου Παύλου, πού σημαίνει συναγερμό στις ψυχές μας: «Ιδού νύν καιρός εύπρόσδεκτος, ιδού νύν ήμέρα σωτηρίας» (Β' Κορ. ς' 2). Ιδού τώρα είναι καιρός κατάλληλος, τώρα είναι ημέρα σωτηρίας.\nΤί εννοεί ό θεόπνευστος Απόστολος; Ποιό είναι αυτό το «τώρα» για το όποιο μιλάει;\nΌ λόγος του αναφέρεται στον χρόνο της παρούσης ζωής. Τώρα, λέγει, είναι ό κατάλληλος καιρός, ό ευπρόσδεκτος από τον Θεό, διότι με ευχαρίστηση δέχεται τις προσπάθειες πού κάνουμε στη διάρκειά του. Τώρα είναι ό χρόνος ό ευπρόσδεκτος και από μάς, πού τον δεχόμαστε ευχαρίστως για να τον αξιοποιήσουμε. Τώρα είναι ήμερα σωτηρίας. Τώρα, στη διάρκεια της παρούσης ζωής, έχει ό καθένας μας την ευκαιρία να έργασθεί για τη σωτηρία του, για την απόλαυση της χαράς του Παραδείσου στην αιωνιότητα. Διότι τώρα μπορούμε να ακούσουμε και να δεχθούμε το Λυτρωτικό μήνυμα τού Ευαγγελίου. Τώρα μπορούμε να άπολαύσουμε μέσα στην Εκκλησία με τα ιερά Μυστήρια πλούσια τη Χάρη τού Θεού, πού μάς ενισχύει στους αγώνες μας. Τώρα μπορούμε να έργασθούμε το καλό και να μετανοήσουμε για το κακό, τις παραλείψεις των καθηκόντων μας, την αμαρτωλή ζωή μας. Σήμερα δίνονται οι ευκαιρίες. Το αύριο δεν γνωρίζουμε άν θα είναι στα χέρια μας. Ούτε την επόμενη ώρα δεν είμαστε βέβαιοι πώς θα βρισκόμαστε στη ζωή. Δεν γνωρίζουμε μήπως ξαφνικά δεχθούμε την κλήση για την αναχώρηση. Είναι τόσο ρευστά τα πράγματα αυτής της ζωής, ώστε δεν μπορούμε να αναβάλουμε για αύριο τις πιο σημαντικές και επείγουσες υποθέσεις μας, πού από τη διαχείρισή τους εξαρτάται άμεσα ή πορεία μας στην αιωνιότητα.\nΚαι άν ακόμη αναβάλουμε για αύριο, και αυτό μάς δοθεί, πώς γνωρίζουμε ότι θα έχουμε αύριο τη διάθεση να κάνουμε αυτό πού παραλείψαμε σήμερα, και ότι ή σημερινή μας ολιγωρία δεν θα έχει ρίξει ακόμη περισσότερο το ζήλο και την άγωνιστικότητά μας αύριο; Αλλά και άν αυτό δεν συμβεί, κάθε απώλεια μιας ευκαιρίας στο σήμερα, δεν ανταλλάσσεται αύριο. Διότι ή κάθε μέρα περνά χωρίς να επιστρέφει, και ή περιφρόνηση των ευκαιριών πού μάς δίνει ό Θεός δεν μένει ατιμώρητη.\n«Ιδού νύν καιρός ευπρόσδεκτος, ιδού νύν ημέρα σωτηρίας». Τώρα είναι ό κατάλληλος χρόνος να έργασθούμε για τη σωτηρία μας. Ή είσοδος στο νέο έτος πρέπει να ανανεώσει το ζήλο μας για περισσότερο αγώνα, καθώς μάς θυμίζει\nότι ή ζωή προχωρεί προς το τέλος, και άν δεν πετύχουμε τη σωτηρία μας τώρα, όταν αναχωρήσουμε από τον κόσμο, την χάνουμε για πάντα.\nΑλλά την αποστολική προτροπή την ακούμε διαφορετικά αυτές τις μέρες, πού με οδύνη ζούμε μια μεγάλη εθνική ταπείνωση, πού βλέπουμε να καταρρέουν τα πάντα, να χρεωκοπούν όλα τα συστήματα, να απομυθοποιείται ή πολιτική, να αποδεικνύονται ψεύτικοι οι θεοί τού κόσμου, και πρώτος ό μαμωνάς, το χρήμα! Τώρα είμαστε ταπεινωμένοι, φτωχότεροι, απελπισμένοι από τούς ανθρώπους, πεπεισμένοι για την αδυναμία τους. Τώρα βλέπουμε πόσο εύθραυστα είναι τα στηρίγματα τού κόσμου, πόσο αναξιόπιστοι οι άρχοντές του, πόσο ρευστό το χρήμα του. Και καταλαβαίνουμε το λάθος πού κάναμε να έμπιστευθούμε σε ανθρώπους τη ζωή μας, να στηρίξουμε στα υλικά αγαθά την ευτυχία μας, να αισθανόμαστε δυνατοί στην αφθονία και ασφαλείς στην καλοπέρασή μας.\nΞεχάσαμε την αληθινή ευτυχία και χάσαμε την ψυχή μας, γιατί μέσα στην εύδαιμονιστική παραζάλη και στον υλιστικό παραλογισμό μας χάσαμε τον Θεό μας.\nΝέος χρόνος! Τόσο διαφορετικός από τούς προηγούμενους! Με στέρηση και πόνο. Με πολλές δυσκολίες και αντιξοότητες. Για εκείνους όμως πού θέλουν να σκέπτονται με νηφαλιότητα και να κρίνουν ορθά, είναι ένας χρόνος πού θέτει ένώπιόν μας ένα πρωταρχικό καθήκον: να σκεφθούμε ξανά τον σκοπό της ζωής μας και να τον υπηρετήσουμε με συνέπεια, επιστρέφοντας σ’ Αυτόν πού είναι ή μόνη ελπίδα μας και ή παρηγοριά μας, ό αληθινός και ασύλητος πλούτος μας, το αιώνιο και αδιάσειστο θεμέλιο της ζωής μας, ό ένας και μόνος αληθινός Θεός.\n«Ιδού νύν καιρός ευπρόσδεκτος, ιδού νύν ημέρα σωτηρίας».\nΑπό το περιοδικόν ¨ Ο ΣΩΤΗΡ "\nΑναρτήθηκε από "ΕΣΤΙΑΚΑ νέα" στις 12:10 μ.μ.\nΑΓΙΟΣ ΜΑΡΚΟΣ ΕΦΕΣΟΥ Ο ΕΥΓΕΝΙΚΟΣ


ΕΚΘΕΣΗ ΟΙΝΟΡΑΜΑ | Ρακομελάδικο Το Μέλι\nΦέτος για ακόμη μια χρονιά διοργανώνεται η μεγάλη έθεση ελληνικών κρασιών στο Ζάππειο της Αθήνας.\nΤο Οινόραμα είναι μια από τις μεγαλύτερες εκθέσεις ελληνικών κρασιών και λαμβάνει χώρα από το 1994! Είναι μια πρόταση που αφορά όχι μόνο καταναλωτές αλλά και επαγγελματίες που ασχολούνται με το χώρο του οίνου.\nΤο Οινόραμα 2016 διοργανώνεται, όπως αναφερθήκαμε, στο κέντρο της Αθήνας, στο Ζάππειο Μέγαρο μέσα με μεγάλες ειδικά διαμορφωμένες αίθουσες. Ο χώρος αυτός αποτελεί ένα ιδανικό μέρος για την προβολή των κρασιών. Οι ενδιαφερόμενοι μπορούν να έχουν εύκολη πρόσβαση στην έκθεση αφού διατίθονται διάφορα μέσα μαζικής μεταφοράς, αλλά και δεκάδες ξενοδοχεία και χώροι εστίασης σε απόσταση περπατήματος, όπου και εξασφαλίζουν τις καλύτερες συνθήκες για τους εκθέτες και τους επισκέπτες του Οινοράματος.\nΣτην έκθεση υπάρχει η δυνατότητα επαφής των επαγγελματιών του χώρου με επιλεγμένες εταιρείες αμπελοοινικού εξοπλισμού́ και διάφορους οινοποιύς που επιθυμούν να στηρίξουν με την παρουσία τους το ελληνικό́ κρασί.\nΈξω από την έκθεση, το Οινόραμα εγκαινίασε από πέρυσι και επαναλαμβάνει φέτος το Athens Wine Week (28/02-6/03/2016). Το Athens Wine Week είναι ουσιαστικά μια βδομάδα δράσεων με τερματικό σταθμό την έκθεση. Δεκάδες εκδηλώσεις με αφετηρία και πρωταγωνιστή το κρασί οργανώνονται σε όλη την πόλη, φέρνοντας στο προσκήνιο τα καλύτερα ελληνικά και εισαγόμενα κρασιά και τους δημιουργούς τους.\nΗ κύρια έκθεση, λοιπόν θα πραγματοποιηθεί Σαββατο και Κυριακή 5-6 Μαρτίου του 2016 από τις 10:00 μέχρι τις 19:00 και μπορούν να την επισκεφθούν καναλωτές και επαγγελματίες, ενώ τη Δευτέρα 8 Μαρτίου η έκθεση θα αφορά αποκλειστικά τους επαγγελματίες.\nΑδράξτε λοιπόν την ευκαιρία να παρευρεθείτε και να να απολαύσετε την ποικιλία αρωμάτων και γεύσεων.\nAthens Wine Weekέθεση ελληνικών κρασιώνΖάππειο ΜέγαροκρασίΟινόραμα


Ο Θεόδωρος Καρυπίδης... η Χρυσή Αυγή, η ΝΕΡΙΤ και οι Εβραίοι\nΔημοσίευση 5 Φεβρουαρίου 2014, 11:25 / Ανανεώθηκε 5 Φεβρουαρίου 2014, 11:18\nΣε προπαγάνδα των ΜΜΕ αποδίδει την επίθεση που δέχτηκε ο υποψήφιος με τον ΣΥΡΙΖΑ περιφερειάρχης Δυτικής Μακεδονίας Θεόδωρος Καρυπίδης επισημαίνοντας πως οι κοινές στοχεύσεις του με τον ΣΥΡΙΖΑ αφορούν στην ανατροπή των πολιτικών των μνημονίων.\n«Κληρώνει» για την υποψηφιότητα Καρυπίδη με τον ΣΥΡΙΖΑ\nΗ υποψηφιότητα ωστόσο του κ. Καρυπίδη έχει προκαλέσει αντιδράσεις μέσα στον ΣΥΡΙΖΑ τόσο από μια παλαιότερη δήλωσή του για τη Χρυσή Αυγή όσο και για αντισημιτικές θέσεις που φέρεται να είχε εκφράσει μέσα από το facebook.\nΌταν έγιναν οι συλλήψεις των μελών της Χρυσής Αυγής ο κ. Καρυπίδης είχε σχολιάσει στο facebook:\n«Τώρα που η Χρυσή Αυγή μπήκε στην στενή, ο Ελληνικός λαός θα πλέει σε πελάγη ευτυχίας, θα έχει λύσει όλα τα προβλήματα του και ευτυχισμένος θα απολαμβάνει την σωτηρία της δημ(ι)οκρατία τους. Οι φόροι θα μειωθούν δραστικά, οι μισθοί θα γίνουν βιώσιμοι, οι θέσεις εργασίας θα έρχονται κατά χιλιάδες, (ο Βενιζέλος υποσχέθηκε... 900.000 θέσεις εργασίας ), τα νοσοκομεία θα ανοίξουν για τον κόσμο και όχι μόνο για τους λαθρομετανάστες, τα σχολεία θα έχουν αρκετούς καθηγητές για να διδάξουν και προπαντός τα Εθνικά μας θέματα θα επιλυθούν με τον καλύτερο τρόπο. Καλό μεσημέρι!».\nΤον περασμένο Ιούνιο δε με αφορμή την ονομασία της νέας δημόσιας τηλεόρασης είχε γράψει επίσης στο facebook πως το όνομα ΝΕΡΙΤ είναι εβραϊκό ορθώνοντας έναν «λόγο» που από κάποιους κρίνεται αντισημιτικός έως ακατανόητος.\nΣίγουρα ο κ. Καρυπίδης δεν έχει το ξεκάθαρο προφίλ ανθρώπου που προέρχεται από τον ΣΥΡΙΖΑ και συμπλέει με τις θέσεις του κόμματος της αξιωματικής αντιπολίτευσης.\nΌπως φαίνεται η επιλογή του όπως και αυτή του κ. Βουδούρη έγινε με βασικό κριτήριο τον «αέρα νίκης» και όχι την πολιτική και κομματική κουλτούρα των υποψηφίων.


Ελεύθερη Γνώμη: Διαγραφή Λοβέρδου από την ΚΟ του ΠΑΣΟΚ ανακοίνωσε ο Βενιζέλος\nΔιαγραφή Λοβέρδου από την ΚΟ του ΠΑΣΟΚ ανακοίνωσε ο Βενιζέλος\nΡήξη μετά την ΡΙ.Κ.Σ.ΣΥ\nΤη διαγραφή του Ανδρέα Λοβέρδου από την ΚΟ του ΠΑΣΟΚ ανακοίνωσε ο Ευάγγελος Βενιζέλος, λίγες ώρες μετά τη δημιουργία της νέας πολιτικής κίνησης από τον πρώην υπουργό.\n«Το ΠΑΣΟΚ προχωρά με αυτούς που θέλουν και μπορούν» αναφέρεται- μεταξύ άλλων στην ανακοίνωση του προέδρου.\nΌλη η δήλωση του κ. Βενιζέλου...\n» Δυστυχώς αυτό διήρκεσε μόλις λίγες ημέρες. Την ώρα που το ΠΑΣΟΚ οργανώνει, με κόπο και δυσκολίες, ένα νέο 'εμείς', κάποιος διάλεξε το «εγώ». Κρίμα. Το ΠΑΣΟΚ προχωρά με αυτούς που θέλουν και μπορούν. Και είναι ανοικτό στο διάλογο και τη συμπόρευση με όλους εκείνους που πιστεύουν στις αξίες των Ευρωπαίων δημοκρατών και σοσιαλιστών.\n» Εφόσον ο κ. Λοβέρδος αποχωρεί από το ΠΑΣΟΚ και αναζητά άλλο κόμμα, ενημέρωσα με επιστολή μου τον κ. πρόεδρο της Βουλής ότι δεν ανήκει πλέον ούτε στην Κοινοβουλευτική Ομάδα του ΠΑΣΟΚ.»


Ασημένια από Μάστορα και Στεφανίδη στο Ευρωπαϊκό κλειστού στίβου - University Press\nΑσημένια από Μάστορα και Στεφανίδη στο Ευρωπαϊκό κλειστού στίβου\nΑΘΛΗΤΙΚΑ ΝΕΑ, ΑΘΛΗΤΙΣΜΟΣ | Μάρτιος 9, 2015 by University Press | 0 σχόλια\nΣημαντικές διακρίσεις πέτυχαν δυο Έλληνες αθλητές στο Ευρωπαϊκό Πρωτάθλημα κλειστού στίβου της Πράγας. Ο Αντώνης Μάστορας κατέκτησε το ασημένιο μετάλλιο στο ύψος, ενώ η Κατερίνα Στεφανίδη το ασημένιο στο άλμα επί κοντώ.\nΤο ασημένιο μετάλλιο στο ύψος, στο Ευρωπαϊκό Πρωτάθλημα κλειστού στίβου που φιλοξενείται για τέταρτη και τελευταία ημέρα στην Πράγα, κατέκτησε ο Αντώνης Μάστορας. Ο Έλληνας πρωταθλητής, είχε καλύτερο άλμα στα 2 μέτρα 31 εκατοστά, επίδοση που αποτελεί και ατομικό ρεκόρ. Οι προσπάθειες του Μάστορα ήταν 2.19μ. (δεύτερη προσπάθεια), 2.24μ., 2.28μ. (τρίτη προσπάθεια), 2.31μ. (δεύτερη προσπάθεια), ενώ είχε τρεις αποτυχημένες στα 2.33μ.\n«Θέλησα να κάνω χαρούμενους τους Ελληνες. Στεναχωρήθηκα που δεν πήρα το χρυσό, νιώθω τιμή όμως που ανέβηκα στο βάθρο. Φάνηκε η σκληρή προπόνηση και η δουλειά που κάναμε όλο αυτό το διάστημα. Είμαι χαρούμενος και ευτυχισμένος και χαρίζω αυτό το μετάλλιο στον προπονητή μου Γιώργο Πομάσκι», είπε μετά το τέλος του αγώνα, ο Αντώνης Μάστορας.\n«Σήμερα ήταν άψογος. Εκτέλεσε ακριβώς ότι είχαμε κάνει τους τελευταίους πέντε μήνες. Η συμπεροφορά του στον προκριματικό ήταν για… βιβλίο. Στον τελικό πήγε να το χαλάσει, αλλά τελικά το έσωσε», είπε ο Γιώργος Πομάσκι και συμπλήρωσε: «Σήμερα θα μπορούσε να είχε κερδίσει τον αγώνα. Το 2,34 μ. είναι ένα ύψος, που θα μπορούσε να έχει ξεπεράσει»\n«Ασημένια» και η Στεφανίδη\nΤο ασημένιο μετάλλιο στο επί κοντώ γυναικών του Ευρωπαϊκού στην Πράγα, κατέκτησε η Κατερίνα Στεφανίδη. Η 25χρονη πρωταθλήτρια, η οποία πέρυσι στο Ευρωπαϊκό ανοιχτού (Ζυρίχη) ήταν επίσης 2η, είχε καλύτερο άλμα στα 4 μέτρα 75 εκατοστά.\nΗ αθλήτρια του Νικ Χάισονγκ ξεκίνησε τον αγώνα της στα 4,40 μ., με επιτυχημένο άλμα, άφησε τα 4,50 μ., ξεπέρασε με την δεύτερη τα 4,60 μ. και στη συνέχεια με την πρώτη τα 4,70 μέτρα. Ο πήχης έπειτα ανέβηκε στα 4,75 μ., ύψος στο οποίο η αθλήτρια πέρασε με την δεύτερη προσπάθεια. Η Στεφανίδη επέλεξε στη συνέχεια να μην δοκιμάσει στα 4,80 μ., δεδομένο του οτι ακόμη κι αν το έκανε θα ήταν και πάλι δεύτερη, καθώς η Αντζέλικα Σιντόροβα το είχε ξεπεράσει και είχε καλύτερες προσπάθειες στα χαμηλότερα ύψη. Καμία από τις δύο αθλήτριες δεν ταν κατάφερε στα 4,85 μ. κι έτσι το χρυσό μετάλλιο όπως και το καλοκαίρι πήγε στην Ρωσίδα και το ασημένιο στην Ελληνίδα. Τρίτη με νέο εθνικό ρεκόρ ήταν η Αντζέλικα Μπένγκτστον (Σουηδία) με 4,70 μέτρα.\n«Στον προκριματικό είχα κάποια προβλήματα, δεν αισθανόμουν καλά. Ισως έφταιγε και το γεγονός ότι έφτασα μόλις την Τετάρτη από τις ΗΠΑ και δεν είχα τον χρόνο να προσαρμοστώ στους ευρωπαϊκούς χρόνους. Στον τελικό όμως είχα την απαιτούμενη σιγουριά και αισιοδοξία, ήμουν έτομη για μεγάλα άλματα», είπε αρχικά η Στεφανίδη και συμπλήρωσε σχετικά με την απόφαση της να ανέβει στα 4,85 μέτρα:\n«Η Σιντόροβα ήταν σκληρή αντίπαλος σήμερα. Οταν ξεπέρασε τα 4,80 μ., η τακτική που επέλεξα για να διεκδικήσω το χρυσό, ήταν να ανέβω στα 4,85 μέτρα». Η Στεφανίδη θα επιστρέψει στις ΗΠΑ, προκειμένου να συνεχίσει την προετομασία της για τους αγώνες του ανοιχτού, εκεί όπου θα διεκδικήσει τη διάκριση στο Παγκόσμιο Πρωτάθλημα του Πεκίνου.\nΗ Νικόλ Κυριακοπούλου δεν κατάφερε να βρεθεί στα φετινά της επίπεδα κι έτσι έμεινε στην πέμπτη θέση με καλύτερο άλμα στα 4,50 μέτρα. Η κάτοχος του πανελληνίου ρεκόρ, δεν κατάφερε στη συνέχεια να υπερβή τα 4,60 μέτρα.\nΜε το μετάλλιο της Στεφανίδη η χώρα μας έφτασε τα 26 μετάλλια στην ιστορία της διοργάνωσης και τα 12 ασημένια. Αυτή ήταν η πρώτη φορά η χώρα μας κατακτά μετάλλιο στο επί κοντώ, σε άνδρες και γυναίκες.\nΗ χώρα μας επιστρέφει στον πίνακα μεταλλίων του Ευρωπαϊκού Πρωταθλήματος για πρώτη φορά από το 2007 και το ασημένιο μετάλλιο του Λούη Τσάτουμα. Η ελληνική αποστολή ολοκλήρωσε την εμφάνιση της στην Πράγα στην 18η θέση του πίνακα των μεταλλίων και στην 12η θέση του πίνακα της βαθμολογίας.\nTags: αθλητισμος, ελλάδα, μαστορας, περηφανια, πραγα, πρωτάθλημα, στεφανιδη, στιβος\nHello Future! Αρχείο Ταλέντων »


Σύσκεψη Μαξίμου: «Κλείδωσαν» οι 6 δόσεις του ΕΝΦΙΑ-Αύριο οι ανακοινώσεις από το υπουργείο Οικονομικών-Βενιζέλος: «Όλα υπό έλεγχο» - στο Καρφί\nΣύσκεψη Μαξίμου: «Κλείδωσαν» οι 6 δόσεις του ΕΝΦΙΑ-Αύριο οι ανακοινώσεις από το υπουργείο Οικονομικών-Βενιζέλος: «Όλα υπό έλεγχο»\nΣε έξι δόσεις θα καταβληθεί, τελικά, ο ΕΝΦΙΑ, όπως αποφασίστηκε στη συνάντηση που έχουν στο Μέγαρο Μαξίμου ο πρωθυπουργός Αντώνης Σαμαράς και ο αντιπρόεδρος της κυβέρνησης και πρόεδρος του ΠΑΣΟΚ, Ευάγγελος Βενιζέλος.\nΗ απόφαση ελήφθη σε ευρεία σύσκεψη που πραγματοποιήθηκε με τον πρωθυπουργό και τη συμμετοχή του Ευάγγελου Βενιζέλου, του Γκίκα Χαρδούβελη και του Χρήστου Σταϊκούρα.\nΑύριο ο Γκίκας Χαρδούβελης θα προβεί σε αναλυτικές παρουσιάσεις. Οι παρεμβάσεις έχουν ως εξής:\n-Η πρώτη παρέμβαση αφορά στην αλλαγή των τιμών προσδιορισμού της αξίας οικοπέδων στις περιοχές εντός σχεδίου και εκτός αντικειμενικού προσδιορισμού ακινήτων σε πάνω από 400 περιοχές της χώρας. Εκεί είχε δημιουργηθεί το μεγάλο πρόβλημα και αυτό διορθώνεται πλήρως. Σε όλες αυτές τις περιοχές θα ισχύσουν οι περσινές τιμές προσδιορισμού της αξίας γης εκτός από εκείνες όπου ο φετινός προσδιορισμός είναι μικρότερος σε κάθε περίπτωση θα ισχύσει ο μικρότερος προσδιορισμός της αξίας γης ανάμεσα στις φετινές και στις περσινές τιμές ώστε να υπάρξει το μεγαλύτερο όφελος για τον φορολογούμενο\n– Επίσης θα υπάρξει νομοθετική παρέμβαση ώστε να απλουστευθούν οι διαδικασίες για να λάβουν τις εκπτώσεις και τις απαλλαγές φόρου όσοι τις δικαιούνται. Κυριότερες τέτοιες αλλαγές αφορούν στην κατάργηση φορολογικής και ασφαλιστικής ενημερότητας.\nΑκόμη στις περιπτώσεις αναπηρίας 80% δεν θα χρειάζονται νέα πιστοποιητικά. θα αρκεί όσοι τις δικαιούνται να αποστέλουν αυτά που ήδη υπάρχουν ηλεκτρονικά στις φορλογικές αρχές.\n– Ακόμη θα απλουστευθούν οι διαδικασίες για τις εκπτώσεις φόρου στα διατηρητέα κτίσματα και οι απαλλαγές φόρου από τα δεσμευμένα. Στόχος είναι όσοι δικαιούνται αυτές τις εκπτώσεις στις απαλλαγές να μπορέσουν να τις πάρουν χωρίς ταλαιπωρία.\n– Τέλος θα υπάρξουν και κάποιες ακόμη άμεσες διορθώσεις όπως για παράδειγμα η απαλλαγή ολόκληρης της Κεφαλονιάς από τον ΕΝΦΙΑ για ένα χρόνο, πράγμα που αποτελεί και κυβερνητική δέσμευση μετά τον πρόσφατο σεισμό, αλλά και την απαλλαγή μεμονωμένων ακινήτων περιουσιών που έχουν πλήρως αχρηστευθεί λόγω παλαιότερων σεισμών σε άλλες περιοχές της Ελλάδας (όπως σε περιπτώσεις που έγινε μετεγκατάσταση κατοίκων).\nΟλες αυτές οι νομοθετικές παρεμβάσεις θα κατατεθούν αύριο και θα ψηφιστούν τις επόμενες ημέρες. Παράλληλα όμως θα εξεταστεί αναλυτικά ολόκληρο το σύστημα ώστε παρόμοια σφάλματα να μην προκύψουν ξανά. Από την ώρα που θα νομοθετηθούν οι αλλαγές θα χρειαστούν μερικές ημέρες ώστε το ηλεκτρονικό σύστημα να μπορέσει να ανοίξει ξανά και να μπορέσουν οι φορολογούμενοι να δουν τις νέες χρεώσεις τους ή και να κάνουν τις νέες αλλαγές για να πάρουν τις εκπτώσεις που δικαιούνται.\nΣτο μεταξύ το ΥΠΟΙΚ θα ενημερώσει αναλυτικά το κοινό και τους λογιστές για τα σφάλματα που έκαναν οι ίδιοι οι φορολογούμενοι στην υποβολή των δηλώσεών τους ώστε να μπορέσουν να λάβουν τις εκπτώσεις ή τις απαλλαγές όποιοι τις δικαιούνται και να υπάρξει ακρίβεια και δικαιοσύνη στην αποτίμηση της φορολογίας τους.\nΒενιζέλος: «Όλα υπό έλεγχο»\n«Όλα υπό έλεγχο» σημείωσε ο αντιπρόεδρος της κυβέρνησης και πρόεδρος του ΠΑΣΟΚ Ευάγγελος Βενιζέλος, μετά τη συνάντηση που είχε με τον πρωθυπουργό Αντώνη Σαμαρά, σε σύντομη συνομιλία που είχε με δημοσιογράφους.\nΑπαντώντας σε ερωτήσεις για τον ΕΝΦΙΑ, ο κ. Βενιζέλος παρέπεμψε στις κυβερνητικές ανακοινώσεις και την τροπολογία που θα κατατεθεί.\nΑνέφερε ακόμη ότι τα γενικότερα θέματα που αφορούν τη φορολογική πολιτική θα τα δει η κυβέρνηση με αφορμή τις συζητήσεις στο Παρίσι.\nΣχετικά με το εάν η κυβέρνηση, εν όψει της συνάντησης στο Παρίσι, επιμένει στην πολιτική των φορολεαφρύνσεων, απάντησε: «Ό,τι έχουμε πει, ό,τι έχω πει, όπως τα έχουμε πει κατά καιρούς».\nΠαράλληλα, μετά από σχετική ερώτηση, είπε ότι το αντιρατσιστικό νομοσχέδιο θα κατατεθεί στη Βουλή την ερχόμενη εβδομάδα.\nΤα τέσσερα μεγάλα ραντεβού\nΤέσσερα χρονικά ορόσημα θα προηγηθούν της νέας μεγάλης αξιολόγησης της ελληνικής οικονομίας από την τρόικα, η οποία, με τα έως τώρα δεδομένα, προσδιορίζεται για το τελευταίο δεκαήμερο του Σεπτεμβρίου και χωρίς, προς το παρόν, να έχει ορισθεί χρονοδιάγραμμα λήξης των διαπραγματεύσεων.\nΜε βάση τον προγραμματισμό, οι τέσσερις κομβικές ημερομηνίες έχουν ως εξής:\n– Το προσεχές Σάββατο θα διεξαχθεί η Σύνοδος Κορυφής της Ευρωπαϊκής Ένωσης, με νέο δεδομένο την πρόσφατη παραίτηση της κυβέρνησης στη Γαλλία.\n– Στις 2- 4 Σεπτεμβρίου, θα υπάρξει μια πρώτη συνάντηση της ελληνικής πλευράς με τους επικεφαλής της τρόικας, στο Παρίσι, κατά την οποία αναμένεται να «ανοίξουν» όλα τα «καυτά» ζητήματα (πχ φοροελαφρύνσεις, χρέος, κλπ). Στη γαλλική πρωτεύουσα, θα μεταβεί η πολιτική ηγεσία των βασικών υπουργείων που εμπλέκονται με το Μνημόνιο, υπηρεσιακοί παράγοντες των υπουργείων αυτών, συνεργάτες του πρωθυπουργού και στελέχη του ΠΑΣΟΚ.\n– Μια ημέρα μετά, θα συνεδριάσει, σύμφωνα με πληροφορίες, το Euro Working Group, όπου αναμένεται να συζητηθεί το «ελληνικό θέμα».\n– Στις 12 Σεπτεμβρίου, τέλος, θα συνεδριάσει το Eurogroup, στο οποίο αναμένεται να δοθεί το «πράσινο φως» για την έλευση των επικεφαλής της τρόικας στην Αθήνα. Στη συγκεκριμένη αξιολόγηση θα τεθούν επί τάπητος οι υπάρχουσες μνημονιακές εκκρεμότητες, αλλά και οι αποφάσεις που πρέπει να ληφθούν για ασφαλιστικό, εργασιακά, δημοσιονομικό κενό, νέο προϋπολογισμό, απελευθέρωση αγορών κλπ. Με την τρόικα να «δηλώνει», σύμφωνα με τις υπάρχουσες πληροφορίες, ότι οι οποιεσδήποτε φοροελαφρύνσεις θα πρέπει να «αντισταθμίζονται» με ισοδύναμα μέτρα. Από ελληνικής πλευράς, το βασικό «όπλο» αναμένεται να είναι εκ νέου, η ομαλή εκτέλεση του προϋπολογισμού και η υπέρβαση στον στόχο για πρωτογενές πλεόνασμα. Εξάλλου, στο πλαίσιο της προετοιμασίας της κυβέρνησης, τοποθετούνται οι δύο συσκέψεις που θα πραγματοποιηθούν σήμερα και αύριο στο Μέγαρο Μαξίμου.\nΣημειώνεται, ότι μια σαφή ένδειξη για τις κυβερνητικές κινήσεις, αναμένεται να δώσει ο πρωθυπουργός, Αντώνης Σαμαράς, κατά την ομιλία του, στις 6 Σεπτεμβρίου, στην 79η ΔΕΘ.\nΤα μυστήρια της Αμφίπολης – Γιατί λένε ότι ο τάφος δεν έχει συληθεί-Προτεραιότητα στις ανάγκες υποστύλωσης και συντήρησης\nΣτηρίζει το αντιρατσιστικό νομοσχέδιο η Εκκλησία της Ελλάδος


Ορθογράφος: Το άστρο του Τσίπρα σβήνει…\nΤο άστρο του Τσίπρα σβήνει…\nΉταν η πρώτη ομιλία του Αλέξη Τσίπρα στη ΔΕΘ ως πρωθυπουργός. Το 2014 ήταν στην αντιπολίτευση, το 2015 είχαμε υπηρεσιακή κυβέρνηση και η φετινή είναι η πρώτη και η τελευταία του παρουσία ως πρωθυπουργός.\nΟ ψεύτης και ο κλέφτης τον πρώτο χρόνο χαίρονται, έτσι και ο Τσίπρας, με την ομιλία του στην Έκθεση απλά επιβεβαίωσε ότι είναι λίγος ως ηγέτης και πολύς ως λαϊκιστής, ψεύτης, θεομπαίχτης...\nΦυσικά δεν τον έπαιρνε να δώσεις υποσχέσεις, η μαντάμ Μέρκελ καραδοκεί και οι ανοησίες ότι έρχεται το τέλος της κρίσης και της λιτότητας επειδή το είπαν επτά τελειωμένοι στην Αθήνα, δεν πείθουν κανέναν.\nΟ Τσίπρας πήγε στη Θεσσαλονίκη για να κερδίσει χρόνο. Πήγε να πει τις ίδιες ψευτοαριστερές, προοδευτικές αρλούμπες και να ρίξει στάχτη στα μάτια.\nΥποσχέθηκε έξοδο από την κρίση… από το 2018. Το καλάθι που κρατούσε δεν είχε ούτε καν την αντικατάσταση του ΕΝΦΙΑ, όχι απλά την κατάργησή του όπως είχε πει κάποτε. Τότε που καλούσε τον κόσμο να μην πληρώνει τις δόσεις. ΘΑ... τον καταργήσει αλλά το 2017 θα κάνει κάποιες φοροελαφρύνσεις. Μια τρύπα στο νερό, όπως και ότι θα μειώσει τους έμμεσους φόρους όταν σταθεροποιηθούν τα πλεονάσματα. Ποιος να τον πιστέψει;\nΕπιτέθηκε στον προσφιλή του στόχο, τον Σαμαρά, τα έριξε και στον Μητσοτάκη και κατά τα λοιπά η ομιλία του ήταν μια από τα ίδια. «Τρόμπα, μπαρούφα κι άρπα κόλλα» που έλεγε και ο Μηλιώκας.\nΠραγματικά, ποιοι πίστεψαν στο όραμα για την Ελλάδα του 2021; Ποιοι πιστεύουν στη δίκαιη ανάπτυξη όταν δεν υπάρχει καν δίκαιη ανάπτυξη; Και ποιος πιστεύει πλέον ένα παθολογικό ψεύτη που ο ίδιος πάντως πιστεύει αυτά που λέει;\nΤο άστρο του Τσίπρα σβήνει. Οι χιλιάδες διαδηλωτές του το έδειξαν, αυτοί που τον πλησίασαν επίσης, τα δρακόντεια μέτρα ασφαλείας που πήραν γι’ αυτόν δείχνουν ότι δεν είναι πια το παιδί του λαού, ο νέος της διπλανής πόρτας. Ο κόσμος έχει καταλάβει τι ακριβώς κάνει. Αποκοιμίζει τους πολίτες με διάφορα ψέματα και ανεκπλήρωτα οράματα όταν η χώρα είναι στα όρια της διάλυσης. Τολμά και λέει ότι έκανε όσα υποσχέθηκε πέρυσι και το μόνο που έγινε είναι μια αμφιβόλου σοβαρότητας δημοπρασία για τις άδειες. Κι από τη ΔΕΘ ξαναυποσχέθηκε ότι θα μοιράσει τα λεφτά στους φτωχούς.\nΈλεος κύριε Τσίπρα, σταματήστε να υποτιμάτε τη νοημοσύνη μας ότι πολεμάτε τη διαπλοκή. Στα εργοτάξια του Μπόμπολα πήγατε με τον Κούτρα παρέα. Τον θυμάστε που χόρευε τσάμικο με τον Σουφλιά και μιλάγατε για χορό της διαπλοκής; Εσείς τώρα τι κάνετε; Χορεύετε… τσα - τσα με τον διαπλεκόμενο;\nΔεν έχει πολύ νόημα να ασχοληθεί κανείς με τον Τσίπρα και τη ΔΕΘ. Μια τελειωμένη υπόθεση είναι και ο μόνος που τον χειροκροτά είναι ο Λεβέντης. Μ’ αυτόν θα μείνει στο τέλος…\nΟρθογραφήθηκε από Orthografos στις 8:54 π.μ.\nΈβαλε το τελευταίο καρφί στο πολιτικό του φέρετρο…...\nΔΕΘ: Κατάσταση πολιορκίας για τον Τσε των Βαλκανίω...\nΔεν έβαλε μυαλό. Συνεχίζει τα ψέματα…


ΣΗΜΕΙΑ ΣΥΝΕΝΤΕΥΞΗΣ ΠΑΥΛΟΥ ΧΡΗΣΤΙΔΗ ΣΤΟ ΣΚΑΪ ΚΑΙ ΣΤΗΝ ΕΚΠΟΜΠΗ " ΑΤΑΙΡΙΑΣΤΟΙ" - Κίνημα Αλλαγής\nΣΗΜΕΙΑ ΣΥΝΕΝΤΕΥΞΗΣ ΠΑΥΛΟΥ ΧΡΗΣΤΙΔΗ ΣΤΟ ΣΚΑΪ ΚΑΙ ΣΤΗΝ ΕΚΠΟΜΠΗ " ΑΤΑΙΡΙΑΣΤΟΙ"\nΣΗΜΕΙΑ ΣΥΝΕΝΤΕΥΞΗΣ ΠΑΥΛΟΥ ΧΡΗΣΤΙΔΗ ΣΤΟ ΣΚΑΪ ΚΑΙ ΣΤΗΝ ΕΚΠΟΜΠΗ " ΑΤΑΙΡΙΑΣΤΟΙ"2018-11-192018-11-19https://kinimaallagis.gr/gggg/uploads/2020/01/kinima-allagis-new-logo-1-2020.pngΚίνημα Αλλαγήςhttps://kinimaallagis.gr/gggg/uploads/2018/11/xristidis-skai.jpg200px200px\nΟ κ. Τσίπρας είναι παντελώς αναξιόπιστος να υλοποιήσει οτιδήποτε υπόσχεται.\nΟ κ. Τσίπρας δεν ενημερώνει κανέναν. Είναι υποχρέωση του να ενημερώσει. Θα πάρουμε τις τελικές μας αποφάσεις όταν δούμε τι έχει στο μυαλό του και ο Αρχιεπίσκοπος και ο Πατριάρχης. Όμως, ευτελίζεται η συζήτηση για τη σχέση Κράτους – Εκκλησίας, όταν πηγαίνει μόνο στο μισθολογικό και το ασφαλιστικό των ιερέων. Εμείς εξ αρχής ήμασταν απέναντι σε αυτήν τη Συμφωνία όταν ο ΣΥΡΙΖΑ και οι ΑΝΕΛ τη στήριζαν, απορίας άξιο αυτό, αλλά και η Νέα Δημοκρατία. Υπάρχει μία συμφωνία που έγινε προσύμφωνο και στη συνέχεια μετά την σύνοδο της Ιεραρχίας δεν έγινε τίποτα και όλα παραπέμπονται σε μία Επιτροπή που θα συζητήσει κάποια πράγματα. Ο καθένας που κάθεται στο ίδιο τραπέζι με τον κ. Τσίπρα πρέπει να το γνωρίζει εκ των προτέρων, ότι είναι παντελώς αναξιόπιστος να υλοποιήσει οτιδήποτε υπόσχεται. Το έχει κάνει με τις συντάξεις, με τους μισθούς, με το «σκίσιμο των μνημονίων», με τις τράπεζες και με τα εξωτερικά μας θέματα. Πιστεύουμε ότι πρέπει με ώριμο διάλογο να καταλήξουμε κάπου και αυτό εμείς θα υπηρετήσουμε πολιτικά.\nΠρώτα από όλα, πρέπει κάθε Έλληνας πολίτης να έχει τη δυνατότητα να τιμήσει τους αγώνες, τις αξίες και τα ιδανικά που άφησαν πίσω τους οι άνθρωποι που αγωνίστηκαν εναντίον της Χούντας. Προφανώς, αυτό αφορά και την Επέτειο του Πολυτεχνείου. Μπορούμε να δείξουμε μία σειρά ιατρικών βεβαιώσεων από το 2011 και το 2012, όταν στελέχη της δικής μας παράταξης δέχθηκαν επιθέσεις κατά την προσπάθειά τους να μπουν στο Πολυτεχνείο. Τότε ο ΣΥΡΙΖΑ μιλούσε για βία που δικαιολογείται και νομιμοποιείται. Αυτά δεν τα ξεχνάμε. Υπάρχουν παιδιά που πήγαν στο Νοσοκομείο από αντίστοιχες πρακτικές και τότε κάποιοι σιωπούσαν. Υπήρχαν και επιθέσεις εναντίον του Κάρολου Παπούλια οι οποίες έμειναν αναπάντητες και τότε ο κ. Σκουρλέτης, ο νυν Γενικός Γραμματέας του ΣΥΡΙΖΑ και ο τότε Εκπρόσωπος Τύπου, έλεγε ότι αυτές οι απαντήσεις νομιμοποιούνται. Η υποκρισία τους είναι μεγάλη. Στην πορεία προς την πρεσβεία των ΗΠΑ έπρεπε να έχουν πάρει μαζί τους και τον κ. Καμμένο, ο οποίος είναι ο πολιτικός που ζητούσε από τον κ. Γεωργαλά, τον Χουντικό, να του γράφει τις ομιλίες. Με αυτούς συγκυβερνούν οι Βουλευτές και οι Υπουργοί του ΣΥΡΙΖΑ που βγήκαν στο δρόμο, με αυτούς είναι τα τελευταία τρεισήμισι χρόνια μαζί χεράκι – χεράκι. Ο κόσμος αντιλαμβάνεται και δεν μπορεί η ιστορία να παραγράφεται ή να τροποποιείται όπως θέλει ο ΣΥΡΙΖΑ κάθε φορά.


Λεβέντης: Ποιό 2018; Εκλογές μέχρι το τέλος του 2017 - Ξυπνήστε ρε\n8/21/2017 08:00:00 μ.μ.\n«Ποιο 2018, εκλογές μέχρι το τέλος της χρονιάς» δήλωσε σε συνέντευξη που παραχώρησε στον Σκάι, προσθέτοντας πως ο κύριος Τσίπρας είναι μνημονιακός, αφού «ψήφισε το τρίτο μνημόνιο και μας πάει προς τέταρτο», ενώ χρησιμοποίησε βαριές εκφράσεις για τον υπουργό Προστασίας του Πολίτη Νίκο Τόσκα, για τον οποίο είπε ότι είναι «βλακείες του υπουργού τα περί αποσταθεροποίησης», ότι «η ανικανότητα του να χειριστεί μια κατάσταση τον οδήγησε σε αυτή τη δήλωση» και πως «δεν τα λέει αυτά ένας σώφρων υπουργός».\nΑνώνυμος 21 Αυγούστου 2017 - 9:09 μ.μ.\nΑΥΤΟΣ ΤΟΝ ΧΑΒΑ ΤΟΥ.ΤΟΝ ΚΟΥΡΑΣΕ ΦΑΙΝΕΤΑΙ Η ΒΟΥΛΗ ΓΙΑΤΙ ΜΕ ΤΟ ΠΟΣΟΣΤΟ ΠΟΥ ΘΑ ΦΕΡΕΙ ΣΤΙΣ ΕΚΛΟΓΕΣ ΜΟΝΟ ΒΟΥΛΗ ΔΕΝ ΘΑ ΔΕΙ...\nΑνώνυμος 22 Αυγούστου 2017 - 1:58 π.μ.\nΠΑΛΙ ΕΙΠΕ ΑΥΤΑ ΠΟΥ ΤΟΥ ΕΙΠΑΝ ΝΑ ΠΕΙ Ο ΛΑΓΟΣ ΤΩΝ ΓΕΡΜΑΝΩΝ.


Φυσικοί τρόποι αντιμετώπισης του επίμονου βήχα | Η ΡΟΔΙΑΚΗ\nΦυσικοί τρόποι αντιμετώπισης του επίμονου βήχα\nΗμερομηνία 18/10/19 16:00\nΈνας βήχας μπορεί να σηματοδοτεί την εμφάνιση ενός κρυολογήματος ή μιας γρίπης. Αλλά μπορεί επίσης να οφείλεται σε γαστροοισοφαγική παλινδρόμηση, σε εποχιακή αλλεργία ή σε βρογχίτιδα.\nΗ αλήθεια είναι ότι ένας βήχας είναι κάτι περισσότερο από απλά ενοχλητικός. Παίρνει κάποιο χρόνο για να φύγει, μπορεί να μας ταλαιπωρήσει κατά μέσο όρο για 18 μέρες. Συνεπώς, αποδεικνύεται χρησιμότερο σε πρώτη φάση να αναζητήσουμε άλλες, φυσικές θεραπείες, ώστε να ενισχύσουμε το ανοσοποιητικό μας σύστημα και να βοηθήσουμε τον οργανισμό μας να καταπολεμήσει αυτό που προκαλεί τις κρίσεις βήχα.\nΌταν ξεσπά μια κρίση βήχα, κάντε ένα ζεστό ντους. Αφήστε τους υδρατμούς που δημιουργεί το ζεστό νερό να μαλακώσουν την αναπνευστική οδό σας και να μειώσουν τον ερεθισμό στο λαιμό σας. Αποτελεί μάλιστα καλή, εναλλακτική λύση και σε περίπτωση που προσπαθείτε να αποφύγετε τη χορήγηση σιροπιών στα παιδιά. Δεν υπάρχει ιδανική χρονική διάρκεια· βγείτε από το μπάνιο, όταν νιώσετε ότι ηρεμείτε.\nΈνας τραχύς, ερεθισμένος λαιμός χρειάζεται ένα καλό λιπαντικό, για να αποφύγετε την αίσθηση του γαργαλήματος που οδηγεί σε κρίσεις βήχα. Πάρτε ένα μη αραιωμένο μέλι και αναμίξτε λίγο με κανέλα, κουρκουμά, λίγο μαύρο πιπέρι και τζίντζερ σε σκόνη. Μην ανησυχείτε για τις ακριβείς ποσότητες, απλώς μην υπερβάλλετε. Προσπαθήστε να φτιάχνετε περίπου μισό ή ολόκληρο κουταλάκι του γλυκού κάθε φορά και καταπιείτε το αργά, για να μπορέσει να καλύψει το λαιμό σας. Το μέλι δεν είναι μόνο αντιβακτηριδιακό, αλλά η έρευνα έχει αποδείξει ότι καταπολεμά και τον νυχτερινό επίμονο βήχα στα παιδιά.\nΗ μητέρα σας μπορεί να σας επαναλάμβανε ότι χρειάζεστε ξεκούραση, για να ξεφορτωθείτε τον βήχα- και είχε δίκιο. Ο ύπνος μπορεί να μην έχει τόσο εντυπωσιακά αποτελέσματα όπως η κατανάλωση ενός βοτάνου για παράδειγμα, αλλά έχει έμμεση και σημαντική επίδραση. Βοηθά το σώμα σας να αναπληρώσει όλα εκείνα που χρειάζεται, για να καταπολεμήσει ό,τι το ταλαιπωρεί.\n11/11 - 11:46:34-10848\n11/11 - 17:00:02-4412


Γνωρίστε τα performances του TEDxUniversityofMacedonia 2016! | TEDxUniversityofMacedonia\n[:EL]Οι ομιλίες σε ένα TEDx event μπορεί να γεμίζουν το μυαλό με νέες ιδέες και δημιουργικότητα, όμως τα performances είναι εδώ για να πλημμυρίσουν τις καρδιές των θεατών με πάθος και συναισθήματα. Όπως και κάθε χρόνο, έτσι και στο φετινό Gravity of Thoughts θα έχετε την ευκαιρία να απολαύσετε τρεις πτυχές της τέχνης, στην πιο απλή μορφή της. Μέσω του θεάτρου, του χορού και της μουσικής!\nBy The Manzins, ProDancers Studio\nΟι Manzins είναι μια ομάδα experimental σύγχρονου, που έχει ως σκοπό να βγάλει τον χορό μέσα από τους Θεσσαλονικείς. Ως η πρώτη σχολή χορού με σύστημα drop in μαθημάτων στην Ελλάδα, πιθανότατα να έχεις ήδη μάθει κάποια χορευτικά βήματα από αυτούς! Με εμπειρία σε πάνω από 20 είδη χορού, η κεντρική τους ιδέα είναι πως ο κάθε μαθητής ή επαγγελματίας χορευτής να μπορεί να διδαχτεί και να διδάξει το είδος του χορού το οποίο αγαπάει, σε ένα χώρο που να τον εμπνέει και να φέρνει κοντά τη χορευτική κοινότητα.\nΣτο παρελθόν, εκτός από μαθήματα, έχουν τρέξει επιτυχημένα και πολλά workshop καθώς και performances. Στο Gravity of Thoughts από την άλλη, ήρθαν για ένα λόγο, για να αψηφήσουν την βαρύτητα! Μέσω της σωματικής τους έκφρασης, που θα τους προσφέρει τον δικό του αέρα, τους δικούς του φυσικούς νόμους, την ευκαιρία να αψηφήσουν τον κόσμο μας για να φτιάξουν τον δικό τους, μπροστά στα μάτια μας. Νιώθετε έτοιμοι για να παρακολουθήσετε την μαγεία της ανθρώπινης κίνησης;\nΑπό την Συμφωνική Ορχήστρα Νέων Μεγάρου Μουσικής Θεσσαλονίκης\nΗ Συμφωνική Ορχήστρα Νέων του Μεγάρου Μουσικής Θεσσαλονίκης είναι από τα νεαρότερα μεν, μα και από τα πιο λαμπρά εγχειρήματα της πόλης τα τελευταία χρόνια δε. Έπειτα από την πρωτοβουλία του διεθνούς φήμης πιανίστα Γιώργου – Εμμανουήλ Λαζαρίδη, και με την ιδρυτική δωρεά του Ιδρύματος “Σταύρος Νιάρχος”, η ορχήστρα μέσα σε 20 μήνες έγινε πνευματική στέγη για πολλούς νέους και πολυτάλαντους καλλιτέχνες της πόλης μας.\nΜε τακτικό μέντορα της τον Θοδωρή Παπαδημητρίου, η ορχήστρα εκπαιδεύει άτομα ηλικίας από 8 μέχρι 25 ετών στην ορχηστική τέχνη, εντάσσοντάς τα σε ένα μαγικό, μουσικό σύνολο. Στο Gravity of Thoughts η ορχήστρα θα μας ταξιδέψει με τις μελωδίες της, που θα περιλαμβάνουν από κλασσικές συνθέσεις του παρελθόντος μέχρι και πασίγνωστες σύγχρονες δημιουργίες! Θα ανεβείτε και εσείς στο καράβι των συναισθημάτων, για ένα μουσικό ταξίδι με οδηγό την MOYSA;\nΑπό τους Δρομοκράτες\nΟι Δρομοκράτες είναι μια θεατρική ομάδα με έδρα την Θεσσαλονίκη, που ξεκίνησε με τον πιο απλό τρόπο, με έναν αυτοσχεδιασμό. Ο “Θρύλος” λέει πως μια παρέα περίμενε ένα καράβι στο Ηράκλειο, και όλα ξεκίνησαν όταν ένας από τους φίλους ξεκίνησε να παίζει την κιθάρα του. Ένας άλλος φίλος συνόδεψε το ρυθμό με το σώμα του, δίνοντας το κίνητρο σε άλλους να ακολουθήσουν. Ήταν ο πρώτος Street αυτοσχεδιασμός της ομάδας!\nΗ θίασος εμπνέεται από τα προσωπικά βιώματα των μελών του και στοχεύει σε κοινωνικά θέματα όπως ο κομφορμισμός, ο ρατσισμός και η ματαιότητα της ζωής. Μέσω των έργων του, προσπαθεί να μυήσει αγνώστους και μη στον χώρο του θεάτρου. Στο Gravity of Thoughts, ετοιμασθείτε να παρακολουθήσετε τους Δρομοκράτες σε ένα δράμα που θα σας ανοίξει τα μάτια. Γιατί εάν εν τέλει ζούσατε φυλακισμένοι σε μια άλλη πραγματικότητα, μια πραγματικότητα μέσα σε ένα… κουτί, πόσο διαφορετική θα ήταν αυτή από την αλήθεια;


busy bee: Η καντεμιά της... καντεμιάς, η αλλιώς η ερμηνεία των "νόμων"\n1. Νόμος της μηχανικής επισκευής - Αφού τα χέρια σας καλυφθούν εξ\nολοκλήρου με γράσο, τότε θα αρχίσει να σας τρώει η μύτη σας ή θα\nθέλετε να πάτε στην τουαλέτα.\n2. Nόμος της βαρύτητας - Οποιοδήποτε εργαλείο ή βίδα, όταν πέσει, θα\n3. Νόμος των πιθανοτήτων - Η πιθανότητα του να σας παρακολουθούν είναι\nανάλογη της ηλιθιότητας της πράξης σας.\n4. Νόμος των Τυχαίων Αριθμών - Αν καλέσετε λάθος αριθμό, η γραμμή ποτέ\nδεν είναι κατειλημμένη και κάποιος πάντα θα απαντήσει.\n5. Νόμος του Άλλοθι - Αν πείτε στον προϊστάμενό σας ότι καθυστερήσατε\nνα πάτε στη δουλειά γιατί έσκασε το λάστιχο του αυτοκινήτου σας, την\nεπομένη όντως θα σκάσει το λάστιχο του αυτοκινήτου σας.\n6. Νόμος των Αλλαγών - Όταν αλλάζετε λωρίδα κυκλοφορίας στο δρόμο, η\nλωρίδα που μόλις αφήσατε θα αρχίσει να κινείται πιο γρήγορα από εκείνη\nστην οποία μετακινηθήκατε...7. Νόμος του Μπάνιου - Με το που βυθίζετε το σώμα σας στην μπανιέρα,\nείναι βέβαιο ότι το τηλέφωνο θα χτυπήσει.\n8. Νόμος των Συναντήσεων - Η πιθανότητα να συναντήσετε τυχαία κάποιον\n9. Νόμος του αποτελέσματος - Όταν προσπαθήσετε να αποδείξετε σε\nκάποιον ότι ένα μηχάνημα δε δουλεύει, εκείνη τη στιγμή θα δουλέψει.\n10. Νόμος της Βιομηχανικής - Η ένταση της φαγούρας είναι ανάλογη του\nβαθμού δυσκολίας στο να ξύσετε το συγκεκριμένο σημείο.\n11. Νόμος θεάτρου, σινεμά - Τα άτομα των οποίων οι θέσεις απέχουν\nπερισσότερο από το διάδρομο θα φτάσουν τελευταία και είναι πάντα\nεκείνα που θα εγκαταλείψουν τις θέσεις τους αρκετές φορές για να\nπάρουν ένα σνακ, κάτι να πιουν ή να πάνε στην τουαλέτα και που θα\nφύγουν πριν από το τέλος της παράστασης ή της προβολής. Εκείνοι που\nκάθονται δίπλα στο διάδρομο ουδέποτε μετακινούνται, έχουν πολύ μακριά\nπόδια ή μεγάλες κοιλιές και πάντα περιμένουν μέχρι να αδειάσει η\nαίθουσα για να σηκωθούν.\n12. Νόμος του Καφέ - Με το που καθήσετε να απολαύσετε ένα ζεστό καφέ\nστη δουλειά, ο προϊστάμενός σας θα σας ζητήσει να κάνετε κάτι που θα\nδιαρκέσει έως ότου να κρυώσει το καφές σας. Το ίδιο συμβαίνει και με\nτον φραπέ το καλοκαίρι (σ.σ.: φραπές όχι φρέντο, φραπές!) που θα\nβράζει μέχρι να επιστρέψετε σε αυτόν.\n13. Νόμος των Αποδυτηρίων - Εάν υπάρχουν μόλις δύο άτομα σε\nαποδυτήρια, θα έχουν γειτονικά ντουλαπάκια.\n14. Νόμος Φυσικών Επιφανειών - Η πιθανότητα μιας φέτας ψωμί με\nμαρμελάδα να προσγειωθεί με την πλευρά της μαρμελάδας στο χαλί είναι\nανάλογη του πόσο καινούριο και ακριβό είναι αυτό το χαλί.\n15. Nόμος των Λογικών Επιχειρημάτων - Τα πάντα είναι δυνατά όταν δεν\nέχετε ιδέα για τι μιλάτε.\n16. Νόμος της Ενδυματολογικής Εμφάνισης - Αν τα ρούχα σας κάνουν, δεν\n17. Νόμος του Εμπορικού Μάρκετινγκ - Μόλις ανακαλύψετε ένα προϊόν που\nσας αρέσει πάρα μα πάρα πολύ, θα σταματήσουν την παραγωγή του.\n18. Νόμος των Ιατρών - Εάν δεν αισθάνεστε καλά και κλείσετε ραντεβού\nμε τον ιατρό σας, μέχρι να φτάσετε θα αισθάνεστε καλύτερα. Αν δεν\nκλείσετε ραντεβού θα παραμείνετε άρρωστοι....\nΑναρτήθηκε από busy bee στις 5:23 μ.μ.


MYAMEL Face Beauty - Weddings – Christenings – Motherhood\nΗ ομάδα του My Holy Days δοκίμασε και σας προτείνει την ολοκαίνουρια σειρά περιποίησης προσώπου MYAMEL Face Beauty για γυναίκες και την ολοκληρωμένη σειρά για τους άνδρες, MYAMEL Men. Εξαλείψτε τις λεπτές ρυτίδες με το face serum και την κρέμα προσώπου με βλαστοκύτταρα και ενυδατώστε φυσικά την επιδερμίδα σας. Για τους άνδρες, βρείτε λάδια ενυδάτωσης γενειάδας, χειροποίητα beard balm και after shave. Ανακαλύψτε τα και κάντε ένα δώρο ομορφιάς σε εσάς και τους αγαπημένους σας!\nRoyal Beauty Anti-Aging Facial Cream & Serum Με Υαλουρονικό οξύ, φυτικά βλαστοκύτταρα και φυσική βιταμίνη C.\nΤα βλαστικά κύτταρα, ή βλαστοκύτταρα, αποτελούν την πηγή για την συνεχή ανάπλαση της επιδερμίδας. Είναι η πηγή όλων των ιστών, γιατί αποτελούν τη βάση του σχηματισμού και της ανανέωσης του ζωντανού οργανισμού. Αποτελούν τα πιο σημαντικά κύτταρα του δέρματος. Η μειωμένη βιωσιμότητά τους, η πρόωρη γήρανση και η απόπτωση τους, είναι τα κύρια αίτια της γήρανσης των ιστών. Τα βλαστοκύτταρα, τα οποία πρωταρχικά είναι ουδέτερα, είναι σε θέση να παράγουν οποιονδήποτε τύπο κυττάρων που απαντώνται στον ανθρώπινο οργανισμό. Η βασική τους αναγεννητική ιδιότητα χρησιμοποιείται με επιτυχία στην Ιατρική και πρόσφατα στην Κοσμετολογία.\nΛάδι για ενυδάτωση Κατά της ξηροδερμίας και της πιτυρίδας. Χρησιμοποιείται σε νωπό ή στεγνό μούσι, σε καθημερινή βάση. Δεν αφήνει λιπαρότητα και τα μούσια δείχνουν περιποιημένα και υγιή.\nΣυστατικά: Λάδι Αβησσυνίας, λάδι jojoba, βιταμίνη Ε, αιθέρια έλαια, κόκκινος κέδρος, δεντρολίβανο και μανταρίνι.\nBeard Balm Με μελισσοκέρι που φορμάρει και μαλακώνει το μούσι ή το μουστάκι. Απλώστε λίγο στα χέρια σας, ρευστοποιήστε με την θερμοκρασία σας και απλώστε ομοιόμορφα. Βουρτσίστε με το χτενάκι MYAMEL ή φορμάρετε με τα χέρια σας. Για καλύτερα αποτελέσματα, χρησιμοποιήστε το καθημερινά!\nΣυστατικά: Κερί μέλισσας, βούτυρο καριτέ, αμυγδαλέλαιο, λάδι καρύδας, λάδι jojoba, λάδι Αβησσυνίας, λάδι αβοκάντο, βιταμίνη Ε, αιθέρια έλαια, κόκκινος κέδρος και δεντρολίβανο.\nAfter Shave Balm Απαλό βάλσαμο για μετά το ξύρισμα. Ενυδατώνει και αφήνει την επιδερμίδα απαλή. Τα αιθέρια έλαια, η αλόη και το λάδι καρύδας δρουν καταπραϋντικά, ενώ το αρωματικό έλαιο αφήνει μία υπέροχη φρεσκάδα στο δέρμα.\nΣυστατικά: Fractionated coconut oil, αμυγδαλέλαιο, aloe, ανθόνερο, κερί μέλισσας, αρωματικό έλαιο, Microcare DB, αιθέριο έλαιο λεβάντας, μανταρίνι, τεϊόδεντρο.\nΠαραμείνετε όμορφοι και λαμπεροί με MYAMEL!


Η ΑΝΤΑΡΣΥΑ Μαγνησίας καλεί στο συλλαλητήριο ενάντια στην καύση σκουπιδιών - e-thessalia.gr\nΗ ΑΝΤΑΡΣΥΑ Μαγνησίας καλεί στο συλλαλητήριο ενάντια στην καύση σκουπιδιών\n11 Μαρτίου 2019, 09:09 11 Μαρτίου 2019\nΗ ΑΝΤΑΡΣΥΑ Μαγνησίας στηρίζει, συμμετέχει και καλεί τους πολίτες του Βόλου στη διαδήλωση, στις 16 Μαρτίου, ενάντια στην καύση σκουπιδιών. Σε ανακοίνωσή της καλεί επίσης στην προσυγκέντρωση που θα γίνει την ίδια ημέρα, στις 12 το μεσημέρι στο Πανεπιστήμιο Θεσσαλίας και επισημαίνει:\n«Η καύση σκουπιδιών αποτελεί κομβικό στοίχημα για τις δυνάμεις του κεφαλαίου και ακριβώς για αυτό το λόγο πίσω της στρατεύονται φανερά ή υπογείως όλο το αστικό μπλοκ εξουσίας. Απέναντί μας σε αυτή τη μάχη έχουμε τον πολυεθνικό κολοσσό της Lafarge, την ΕΕ και τις οδηγίες της, την κυβέρνηση ΣΥΡΙΖA και όλους τους επίδοξους μνηστήρες της αστικής διαχείρισης, καθώς και όλους τους θεσμούς της τοπικής διοίκησης (περιφέρεια, δήμος). Η συμμαχία αυτή στρέφεται ενάντια στο λαό και τις ανάγκες του και πρέπει να ηττηθεί με τη μαζική, μαχητική και με διάρκεια παρέμβαση το λαϊκού κινήματος.\nΗ δικιά μας συμμετοχή , στο κίνημα, δεν είναι απλά και μόνο μία «αχρωμάτιστη», πολιτικά, περιβαλλοντική και οικολογική τοποθέτηση. Είναι μία από τις πολλές μάχες ενάντια στις πολυποίκιλες κινήσεις «επιχειρηματικότητας», που αποσκοπούν στην πάση θυσία κερδοφορία του κεφαλαίου στα πλαίσια της κρίσης και των επιταγών της ΕΕ, και φυσικά σε βάρος της εργαζόμενης πλειοψηφίας. Γιατί δεν ξεχνούμε ότι η συγκεκριμένη πολυεθνική εταιρία, μέσω της εξαγοράς της ΑΓΕΤ (αφού βέβαια η ΑΓΕΤ ιδιωτικοποιήθηκε και εξαγοράστηκε αρκετές φορές…), μετέτρεψε τα εργοστάσια της στην Ελλάδα σε πειραματόζωα αναδιαρθρώσεων στην εργασία. Η ανθρώπινη εκμετάλλευση πάει χέρι χέρι με την εκμετάλλευση και τη λεηλασία της φύσης. Από αυτή την άποψη η σύγκρουσή με τις δυνάμεις που επιβάλλουν την καύση σκουπιδιών έχει βαθιά ταξικά χαρακτηριστικά. Είναι η επέλαση του κόσμου των ισχυρών στις κοινωνίες των αδυνάτων που θα αντιμετωπίζει πάντα την ανθρώπινη υγεία, το περιβάλλον και τα κοινωνικά δικαιώματα ως “ψιλά γράμματα” και “βαρίδια” στο σαφάρι της κερδοφορίας. Ακριβώς για αυτό το σταμάτημα της καύσης σκουπιδιών δεν γίνεται να επιβληθεί από μια ¨κοινός επωφελής λύσης” τόσο για την κοινωνία του Βόλου, όσο και για τη Lafarge. Το μπλοκάρισμα της καύσης σκουπιδιών θα έχει στην πλευρά του χαμένου της δυνάμεις της Lafarge και τον πολιτικό και οικονομικό συρφετό που τη στηρίζουν.\n• Τον τερματισμό της καύσης RDF και SRF, χωρίς να απολυθούν ή να μείνουν άνεργοι οι εργαζόμενοι του εργοστασίου. Απαγόρευση της καύσης σκουπιδιών για οποιαδήποτε χρήση.\n• Κοινωνικοποίηση – εθνικοποίηση της ΑΓΕΤ κάτω από εργατικό και κοινωνικό έλεγχο, αφού πρόκειται για παραγωγική μονάδα μιας σημαντικής πρώτης ύλης και αποτελεί στρατηγικής σημασίας για το ίδιο το κίνημα και το λαό.\n• Το σεβασμό του περιβάλλοντος από οποιαδήποτε παραγωγική μονάδα. Επανασχεδιασμό της βιομηχανικής παραγωγής με βάση της κοινωνικές ανάγκες και όχι τη χρηματιστηριακή διαχείριση της παραγωγής. Μετεγκατάσταση των μονάδων τσιμεντοβιομηχανίας και βαριάς βιομηχανίας σε περιοχές εκτός των αστικών ιστών.\n• Ενάντια στο παιχνίδι κέρδους των πολυεθνικών, το οποίο ονομάζουν «εμπόριο ρύπων»\n• Ενάντια στις αναδιαρθρώσεις στην εργασία, οι οποίες μεταξύ άλλων οξύνουν φαινόμενα «εργολαβικών» εργαζομένων (που δουλεύουν με ελαστικές σχέσεις εργασίας), την εντατικοποίησης της εργασίας και αυξάνουν τα εργατικά ατυχήματα\n• Την προστασία των φυσικών πόρων, και τη χρήση τους προς όφελος του λαού με βάση τις ανάγκες του»\nΠροηγούμενο ΆρθροΜια τρελή τρελή οικογένεια κάνει ξανά τον γύρο του κόσμουΕπόμενο Άρθρο«Ανύπαρκτος ο αντισεισμικός έλεγχος και τα μέτρα προστασίας σε δεκάδες σχολικά συγκροτήματα του Βόλου»


Ι.ΙΕΚ Παστέρ Ι.IEK , Σχολή Θεσσαλονίκη\nΟι σπουδές σου στο Ι.Ι.Ε.Κ. ΠΑΣΤΕΡ προσφέρουν τις υψηλότερου επιπέδου απαιτούμενες γνώσεις και τις αληθινές ευκαιρίες επαγγελματικής αποκατάστασης.\nΕίναι το στήριγμα σου: εσύ δημιουργείς τις συνθήκες, εσύ πετυχαίνεις τις επαγγελματικές σου φιλοδοξίες! Εδώ έχεις ολοκληρωμένη επαγγελματική κατάρτιση στον τομέα που επιλέγεις να σπουδάσεις. Εδώ, αποκτάς πολλές δεξιότητες και ανταγωνιστικά προσόντα που μπορούν να σε κάνουν περιζήτητο επαγγελματία στην αγορά εργασίας!\nΣτο Ι.ΙΕΚ ΠΑΣΤΕΡ μπορείς να σπουδάσεις πολλές σύγχρονες ειδικότητες με ζήτηση στην αγορά εργασίας. Εσύ επιλέγεις αυτό που ταιριάζει στα ενδιαφέροντα και το χαρακτήρα σου.\nΈχεις ένα ολόκληρο επιτελείο ειδικών που σε βοηθούν να αποφασίσεις τι σου ταιριάζει, ώστε να πετύχεις στα όνειρά σου θέτοντας ρεαλιστικούς στόχους. Καθ’ όλη τη διάρκεια των σπουδών η ομάδα υποστήριξης ΠΑΣΤΕΡ είναι δίπλα σου για να σε συμβουλέψει σε οποιαδήποτε εκπαιδευτική, επαγγελματική και ψυχολογική σου αναζήτηση και ανάγκη.\nΣτην κοινότητα ΠΑΣΤΕΡ θα βρεις επίσης επιπλέον υποστήριξη ακόμα και για θέματα διαβίωσης και εργασίας στη Θεσσαλονίκη. Έτσι θα μάθεις τους τρόπους να βρεις γρήγορα εργασία όταν αποφοιτήσεις. Από την πρώτη μέρα θα γνωρίσεις όλες τις λεπτομέρειες για την πιστοποίηση των σπουδών σου στον επαγγελματικό χώρο, καθώς και τα απαιτούμενα βήματα για την απόκτηση άδειας ασκήσεως επαγγέλματος.\nΟι επιλογές που έχεις στο Ι.ΙΕΚ ΠΑΣΤΕΡ για περαιτέρω εκπαίδευση και την απόκτηση ανώτερων πτυχίων με συνεργαζόμενα προγράμματα του DEI College σου δίνουν μια επιπλέον ώθηση για να γίνεις επαγγελματίας σήμερα! Πέρα από εφόδιο επαγγελματικής αποκατάστασης - στο δημόσιο και στον ιδιωτικό τομέα - το πτυχίο σου από το Ι.ΙΕΚ ΠΑΣΤΕΡ λειτουργεί ως διαβατήριο για την εξέλιξη των σπουδών σου. Η συνεργασία του με ευρωπαϊκά -και όχι μόνο- πανεπιστήμια και κολλέγια σου δίνει τη δυνατότητα να συνεχίσεις τις σπουδές σου στην Ελλάδα ή στο εξωτερικό, παίρνοντας Bachelor και να συνεχίσεις για Master ή ακόμη και για Διδακτορικό στο αντικείμενο της εξειδίκευσής σου.\nΌσο σπουδάζεις μαζί με τη θεωρητική γνώση όλων των επαγγελματικών θεμάτων του αντικειμένου σου, αποκτάς την καλύτερη πρακτική εμπειρία και κατάρτιση. Παράλληλα, συμμετέχεις σε εργαστήρια και από το πρώτο εξάμηνο σπουδών, μαθαίνεις τη δουλειά! Το σύστημα "προσομοίωση εργασίας" (γνωστό στα ευρωπαϊκά πανεπιστήμια ως «Job Simulation») σου δίνει την ευκαιρία να λειτουργήσεις σε επαγγελματικό χώρο μέσα στα ιδιόκτητα εργαστήρια ΠΑΣΤΕΡ που διαθέτουν εξοπλισμό τελευταίας τεχνολογίας.\nΤο Ι.ΙΕΚ ΠΑΣΤΕΡ δεν είναι απλά μια σχολή. Είναι ένας νέος τρόπος ζωής\nΗ κοινότητα του Ι.ΙΕΚ ΠΑΣΤΕΡ παραμένει στο πλευρό σου και μετά την ολοκλήρωση των σπουδών σου. Ως απόφοιτος μπορείς να παρακολουθείς τις επαγγελματικές εξελίξεις με ειδικά σεμινάρια επιμόρφωσης και εξειδίκευσης που ενισχύουν συνεχώς την κατάρτισή σου. Επίσης μπορείς να συμμετέχεις σε επαγγελματικές δραστηριότητες, όπως επισκέψεις σε επαγγελματικούς χώρους, ειδικές διαλέξεις, εκθέσεις, εκδηλώσεις, συνέδρια και άλλες πολλές δράσεις της κοινότητας φοιτητών και αποφοίτων. Σε κάθε περίπτωση έχεις στη διάθεσή σου μια ενεργή κοινότητα συναδέλφων, φορέων και επιχειρηματιών που συνδέεται δυναμικά με το επάγγελμά σου, στηρίζει, ενθαρρύνει και συμβάλει στις εργασιακές εξελίξεις της χώρας.\nΟι παροχές του Ι.ΙΕΚ ΠΑΣΤΕΡ δεν τελειώνουν μαζί με την αποφοίτησή σου. Συνεχίζονται εφ’ όρου ζωής.\nΑπό τη στιγμή που αποκτάς την άδεια ασκήσεως επαγγέλματος, το όνομά σου καταγράφεται αυτομάτως στο μητρώο του Γραφείου Επαγγελματικής Αποκατάστασης Αποφοίτων του Ι.ΙΕΚ ΠΑΣΤΕΡ. Έτσι ανά τακτά χρονικά διαστήματα ενημερώνεσαι για θέσεις εργασίας που σε ενδιαφέρουν και υποβάλλεις το βιογραφικό σου στοχευμένα και έγκαιρα.


SofiasComments: " Οι δασικοί Χάρτες, δώρο στις εταιρίες Αιολικής Ενέργειας" Ενημερωτική εκδήλωση στο Γιοκάλειο.\n" Οι δασικοί Χάρτες, δώρο στις εταιρίες Αιολικής Ενέργειας" Ενημερωτική εκδήλωση στο Γιοκάλειο.\nΗ ανάρτηση των δασικών χαρτών φέρνει μια νέα διάσταση στην συνεχιζόμενη εγκατάσταση των αιολικών πάρκων στην περιοχή μας, αφού τινάζουν στον αέρα τα συμβόλαια και φαίνεται ολοκάθαρα ότι στο τέλος ο κάθε κάτοικος, και το κάθε χωριό συνολικά δεν θα έχει λόγο στην ίδια του την γη.\nΠρέπει τελικά να σκεφτούμε και που οδηγεί το τρίπτυχο, ΧΑΡΤΕΣ ΠΥΡΚΑΓΙΕΣ ΑΙΟΛΙΚΑ.\nΗ σημερινή χρονική συγκυρία είναι ιδιαίτερα κρίσιμη για το μέλλον της περιοχής.\nΗ πρόσφατη δημοσίευση των Δασικών Χαρτών και η Άμεση Εκτεταμένη Εγκατάσταση Ανεμογεννητριών , καταστρέφουν την ζωή μας.\nΚαλούμε όλους τους κατοίκους, παραθεριστές, φίλους της περιοχής, ιδιώτες και φορείς στο ΓΙΟΚΑΛΕΙΟ ΊΔΡΥΜΑ ΤΗΝ ΕΠΟΜΕΝΗ ΚΥΡΙΑΚΗ, 12 ΦΕΒΟΡΥΑΡΙΟΥ ΣΤΙΣ 11.30.\nΘα ήθελα φίλες και φίλοι αναγνώστες να είστε εκεί, να ενημερωθείτε για το τι πρόκειται να συμβεί, και να θέσετε τα δικά σας ερωτήματα για να έχετε την δική σας άποψη, ότι και αν πιστεύετε.\nΜερικοί λένε, μα αφού είναι καλά, τι θέλεις και φωνάζεις.\nΑς πούμε ότι το αγαπημένο σου γλυκό είναι το προφιτερόλ, και είναι τα γενέθλια σου.Έρχονται οι φίλοι σου και οι συγγενείς σου με μια τούρτα προφιτερόλ ο καθένας. Πόσες τούρτες μπορείς να φας χωρίς να καταλήξεις στο νοσοκομείο η στην τουαλέτα?\nΗ Νότια Εύβοια έφαγε τις τούρτες της και δεν κάνει να φάει άλλες γιατί δεν υπάρχει και νοσοκομείο για την περίπτωση της.\nΘα ήθελα να σας θυμίσω τι γινόταν παλιά με το τσιγάρο. Παντού τασάκια, ακόμα και στα καθίσματα των λεωφορείων, στα νοσοκομεία, στις υπηρεσίες, παντού.\nΚάπνιζαν πάνω από τις κούνιες του μωρού, έκαναν δώρα πανάκριβα κρυστάλλινα τασάκια, και οι διαφημίσεις σε έκαναν να καπνίζεις ακόμα περισσότερο.\nΤραγούδια, έργα, περιοδικά, όλα εξυπνούσαν με τον τρόπο τους το τσιγάρο, και που φτάσαμε τώρα?\nΝα καπνίζεις και να ντρέπεσαι να σε δει άνθρωπος γιατί δεν είναι μόνο κακό στην υγεία είναι και εκτός εποχής, εκτός μόδας, εκτός συνολικής αντίληψης.\nΕίμαι σίγουρη ότι η ίδια αλλαγή θα γίνει και στην περίπτωση των αιολικών, ελπίζω να μην είναι αργά για την περιοχή μας.\nΆλλοι λένε, "Μα θα γίνουν έτσι και αλλιώς, τι νόημα έχει?"\nΑυτή την αντίδραση την καταλαβαίνω αλλά δεν μπορώ ούτε να την ακολουθήσω, ούτε να την δεχτώ.\nΊσως είναι θέμα χαρακτήρα προς ότι πιστεύω ότι είναι λάθος.\nΘα το λέω συνέχεια, και όσο μπαίνουν και μετά που και εαν μπουν. Είναι σαν να ψάχνεις να παραδώσεις την σκυτάλη σε κάποιον χωρίς να σου πέσει.\nΕίναι σαν να έχεις κάποιον δικό σου άρρωστο και σου λέει ο γιατρός, σηκώνω τα χέρια ψηλά,.\nΘα σκύψεις το κεφάλι και θα πας σπίτι να περιμένεις το μοιραίο, η θα αλλάξεις γιατρό, θα δοκιμάσεις και άλλες θεραπείες και να σταθείς εκεί, μέχρι να γίνει καλά?\nΚαι αν δεν γίνει, θα έχεις την συνείδηση σου καθαρή ότι έκανες ότι μπορούσες .\nΔεν θέλω να σε πείσω ντε και καλά ότι έχω δίκιο, θέλω να τα μάθεις όλα, από όλες τις πλευρές και να έχεις την δική σου γνώμη, και πάλι αν συμφωνείς μαζί μου, να βρεις το θάρρος να πάρεις θέση, και αν πάρεις θέση, θα υπάρξει και αποτέλεσμα.\nΣε περιμένω λοιπόν την Κυριακή , εντάξει?


Relax Mind – Ανοιχτές ομάδες ψυχολογικής ενδυνάμωσης ενηλίκων – Δημοτικός Αθλητικός Πολιτιστικός Περιβαλλοντικός Οργανισμός Σαντορίνης\n7 Ιανουαρίου 2020 Λάμπρος Σιγάλας Ανακοινώσεις, ΝΕΑ 0\nΟ Δημοτικός Αθλητικός Πολιτιστικός Περιβαλλοντικός Οργανισμός Σαντορίνης (Δ.Α.Π.Π.Ο.Σ) σας ενημερώνει πως από τις 15 Ιανουαρίου 2020 θα δημιουργηθεί μία πρωινή και μία απογευματινή ομάδα στο πρόγραμμα «Relax Mind», το οποίο απευθύνεται σε άνδρες και γυναίκες κάθε ηλικίας.\nΗ συμμετοχή στην ομάδα δεν προϋποθέτει το μοίρασμα προσωπικών εμπειριών και οι νέες εγγραφές θα γίνονται όλο το χρόνο.\nΕίναι μια εκπαιδευτική εμπειρία σε ομαδικό πλαίσιο που στόχο έχει την ενδυνάμωση της ψυχολογίας και την εκμάθηση και καλλιέργεια κοινωνικών δεξιοτήτων.\nΤα θέματα τα οποία θα απασχολήσουν την ομάδα έχουν να κάνουν με την ψυχολογική ενδυνάμωση και τις κοινωνικές δεξιότητες. Όλοι μας καθημερινά χρησιμοποιούμε κοινωνικές δεξιότητες στην αλληλεπίδραση με τους άλλους, είτε με άνεση είτε με δυσκολία.\nΟι κοινωνικές δεξιότητες αποτελούν ένα σύνολο δεξιοτήτων. Μερικές από αυτές είναι οι επικοινωνιακές, οι δεξιότητες επίλυσης προβλημάτων, η διαχείριση διαφωνιών, η οργάνωση σκέψης, κ.α.\nΟι τεχνικές που θα χρησιμοποιηθούν είναι η θεωρητική προσέγγιση, δηλαδή η απόκτηση καινούργιων γνώσεων πάνω σε γνώριμα θέματα και οι βιωματικές ασκήσεις. Οι βιωματικές ασκήσεις είναι απλές ασκήσεις που κάνουμε κατά την διάρκεια της ομαδικής συνάντησης με συγκεκριμένες οδηγίες αλλά ελευθερία στην απόδοση. Με απλά λόγια μοιάζει σαν να ένα παιχνίδι, σαν να είναι κάτι τεχνητό αλλά η εμπειρία , το βίωμα, μέσα από την άσκηση είναι αυθεντικό και μοναδικό κάθε φορά.\n– Πως να διαχειριστώ τις δυσκολίες και τα προβλήματα\n– Πως να επικοινωνήσω στοχευμένα με τους άλλους\n– Πως να διαχειριστώ τα συναισθήματα μου και αυτά των άλλων\n– Πως να διατηρήσω την ψυχραιμία μου\n– Πως να χαλαρώσω εν ώρα εργασίας\n– Πως να βάλω όρια\n– Πρακτικές λεπτομέρειες\nΟμάδα απογευματινή Τετάρτη 18:00-19:00\nΟμάδα πρωινή Πέμπτη 11:30-12:30\nΈναρξη Τετάρτη 15 Γενάρη 2020. Λήξη Πέμπτη 7 Μαΐου 2020.\nΟι θέσεις στην κάθε ομάδα είναι περιορισμένες (10 άτομα) και θα τηρηθεί σειρά προτεραιότητας. Νέες εγγραφές (αλλά και η συμμετοχή στην ομάδα) θα μπορούν να γίνονται όλο το χρόνο.\nΟι συμμετέχοντες μπορούν, κατόπιν συνεννόησης ανάλογα με τις ανάγκες τους κάθε εβδομάδα, είτε να συμμετέχουν στην πρωινή είτε στην απογευματινή ομάδα. Με προϋπόθεση βέβαια την διαθεσιμότητα.\nΘα υπάρχει περιορισμός τριών συνεχόμενων απουσιών.\nΓια να δηλώσετε συμμέτοχη σε ποια από τις δύο ομάδες θέλετε να συμμετάσχετε αλλά και για απορίες σχετικά με το πρόγραμμα, επικοινωνήστε με γραπτό μήνυμα ή με e-mail με την επιστημονικά υπεύθυνη και σύμβουλο ψυχικής υγείας Γωγώ Αγιαννιωτάκη τηλ:6951817881, relaxlifesantorini@gmail.com.


Πως θα χάσω τα κιλά των γιορτών; - 4moms\nΒένια Στίβακτα , 09-01-2018\nΕίναι γεγονός πως, κατά την περίοδο των Χριστουγέννων και ουσιαστικά για δύο περίπου εβδομάδες όπου κρατούν όλες οι βασικές γιορτές , δεν είναι λίγα τα πλούσια τραπέζια σε διάφορα καλέσματα ή σε βραδινές εξόδους. Πολλά τα φαγητά, συνήθως παρασκευασμένα με περίσσεια λιπαρών υλών και φυσικά παντού γλυκά, όλων των ειδών. Περίοπτη θέση έχει φυσικά και το αλκοόλ, το οποία συχνά συνοδεύει όλες τις παραπάνω περιστάσεις.\nΚάπως έτσι, είναι πολύ πιθανόν , εφόσον δεν τηρηθεί ένα μέτρο στα παραπάνω, να υπάρξει άνοδος βάρους από 3-6 κιλά.\nΦυσικά, αμέσως μετά τις γιορτές, όλο το ενδιαφέρον εστιάζεται, στο πως θα χαθούν τα κιλά αυτά αλλά και σε πόσο χρονικό διάστημα.\nΚαταρχάς , ξεκινώ τονίζοντας κάποια σημεία που καλό θα είναι να έχουμε κατά νου, προτού ξεφύγουμε από τον καθημερινό ρυθμό της διατροφής μας\n• Διαχειριζόμαστε την αίσθηση της πείνας. Βασικός κανόνας τα συχνά γεύματα , τα οποία αποτελούν τη βάση της ισορροπημένης διατροφής. Βασικότερο χαρακτηριστικό είναι πως , συνδυάζοντας όλες τις βασικές θρεπτικές ομάδες στα γεύματά μας (υδατάνθρακες , πρωτεΐνες – λίπη) πετυχαίνουμε καλύτερη αίσθηση κορεσμού και φυσικά ισογλυκαιμική ισορροπία, η οποία βοηθά σε ομαλότερη μεταβολική λειτουργία και μείωση της συνεχούς τάσης γλυκού.\n• Προσπαθούμε να ελέγξουμε την συναισθηματική λήψη τροφής. Συχνά, λόγω έντονου άγχους και στρες, καταφεύγουμε σε λιγότερο υγιεινές επιλογές και χάνουμε το μέτρο στο άστατο τσιμπολόγημα. Σημαντικό για να αποφύγουμε αυτή την κατάσταση είναι να μην ξεχνάμε τη σημασία των μικρών ενδιάμεσων γευμάτων αλλά και την λήψη ποικίλων αντιοξειδωτικών συστατικών από την διατροφή μας , τα οποία καταπολεμούν την δημιουργία ελευθέρων ριζών , που ιδίως σε περιόδους άγχους, τείνουν να δημιουργούνται ευκολότερα. Για παράδειγμα: έμφαση σε βιτ C (όπως εσπεριδοειδή , πιπεριές, φράουλες, ακτινίδια, πολύχρωμα λαχανικά, Μαγνήσιο (Mg) και Σελήνιο (Se) (όπως ξηροί καρποί), βιτ Ε (όπως ελαιόλαδο).\n• Φροντίζουμε να λάβουμε σωστή ενημέρωση γύρω από το τι θεωρείται υγιεινό. Καθώς, υπάρχει αρκετή παραπληροφόρηση σχετικά με τις μεθόδους που μπορεί να ακολουθήσει κάποιος για μείωση βάρους, προσπαθούμε να συμβουλευόμαστε μόνο ειδικούς σχετικά με το είναι καταλληλότερο για εμάς και τον οργανισμό μας.\nTips για μείωση βάρους μετά από τις γιορτές\n– καταναλώνουμε από όλα τα φαγητά μέσα στην εβδομάδα, περιορίζοντας μόνο το κόκκινο κρέας, φροντίζοντας επίσης να μαγειρεύονται πιο ελαφριά, χωρίς τσιγάρισμα και με μόνη λιπαρή ύλη το ωμό ελαιόλαδο στο τέλος του μαγειρέματος.\n– δεν ξεχνάμε τα συχνά γεύματα, τα οποία μας βοηθούν να διαχειριζόμαστε την πείνα μας και μας προσδίδουν όλα α απαραίτητα μάκρο και μικρο-θρεπτικά συστατικά, ώστε να διατηρούμε ενεργοποιημένο τον μεταβολισμό μας. Τρόφιμα που μπορούν να συνδυάζονται στα ενδιάμεσα σνακ: φρούτα, άπαχο τυρί, sticks λαχανικών, ξηροί καρποί, αποξηραμένα φρούτα, γάλα και γιαούρτι,.\n– δεν ξεχνάμε να πίνουμε αρκετό νερό, ώστε να έχουμε και καλύτερη απορρόφηση θρεπτικών συστατικών αλλά και επαρκή ενυδάτωση για αποφυγή επιπλέον κατακρατήσεων. Μπορούμε να ενισχύσουμε την συνολική λήψη υγρών με αφεψήματα από βότανα. Για παράδειγμα: πράσινο τσάι, τσάι του βουνού, δίκταμο, φασκόμηλο κ.λ.π\n– Αφήνουμε στην άκρη τον πανικό. Όσο και εάν ξεφύγαμε, πάντα έχουμε το περιθώριο και την ευκαιρία να επανέλθουμε σε ένα ισορροπημένο διατροφικό πλάνο και να προσέξουμε λίγο περισσότερο τις διατροφικές επιλογές μας\n– Αποφεύγουμε τα γλυκά που μπορεί να έχουν περισσέψει!! Προτιμούμε πλέον να αρκεστούμε σε λίγη μαύρη σοκολάτα, μέλι με γιαούρτι ή σε φρέσκα φρούτα.\n– Ξεκινάμε και πάλι συστηματικά περπάτημα. Η κίνηση παίζει πολύ σημαντικό ρόλο στην ενεργοποίηση του ρυθμού των καύσεων.\nΜε λίγη υπομονή και λαμβάνοντας υπόψιν τα ιδιαίτερα ατομικά χαρακτηριστικά μας (σωματοδομή, ορμονολογικά προβλήματα, λήψη φαρμακευτικής αγωγής, φύλο, ηλικία), θα δούμε τα κιλά των εορτών να μειώνονται και να επανερχόμαστε στο αρχικό μας βάρος.\nΒένια Στίβακτα, 12-10-2020\nΑλμυρά και γλυκά σνακ για το σχολείο\nΒένια Στίβακτα, 28-09-2020\nΤα τρόφιμα που ενισχύουν το ανοσοποιητικό του παιδιού


Προϊόντα εταιρείας SISMA\nΥδρόμετρο ξηρού τύπου Sisma USF Υδρόμετρο μονής ριπής. Το μοντέλο USF είναι κατάλληλο για κρύο νερό μέχρι 30°C. Το μοντ...\nΥδρόμετρο ογκομετρικό λαδιού Υδρόμετρο πολλαπλής ριπής. Κατάλληλο για κρύο νερό μέχρι 30°C. Τα μοντέλα IBRF και ΟPRF με...


ΑΡΧΙΚΗ » Ιατρική Φροντίδα » Αναπνευστικό » Ρινική Αποσυμφόρηση » Rinopanteina Ρινική Αλοιφή 10gr\nΚωδ. Προϊόντος: 2-25808\nΡινική Αλοιφή που προστατεύει τον ρινικό βλεννογόνο\nΑνακουφίζει, Προστατεύει & Αναπλάθει. Με τη D-PANTHENOL λιπαίνει και διατηρεί την ενυδάτωση του ρινικού βλεννογόνου. Με τη BITAMINH-A ενισχύει τη δημιουργία νέου επιθηλίου. Με τα ΕΛΑΙΑ ΠΑΡΑΦΙΝΗΣ ανακουφίζει από τα συμπτώματα της ρινίτιδας. Για ανώδυνο επιπωματισμό. Για διευκόλυνση ενδοσκοπικών εξετάσεων. Για την ανακούφιση των ανεπιθύμητων ενεργειών από χρήση CPAP (αναπνευστήρα).


Έχεις άστρα... (6 Μαΐου). - Newpost.gr\nτου Newsroom Δημοσίευση 6 Μαΐου 2014, 08:11 / Ανανεώθηκε 7 Μαΐου 2014, 08:13 Έχεις άστρα... (6 Μαΐου).\nΔιαβάστε τις προβλέψεις για όλα τα ζώδια (6 Μαΐου).\nΜπορεί μερικά πράγματα και κάποιες αλλαγές να γίνονται αργά, αλλά πρέπει να ξέρεις ότι οι εξελίξεις θα είναι πολύ θετικές για εσένα, αγαπητέ Κριέ. Σήμερα μπορείς να λύσεις παρεξηγήσεις και προβλήματα που μπορεί να έχεις με άτομα του οικογενειακού σου περιβάλλοντος. Κοίταξε λίγο περισσότερο τον εαυτό σου, γιατί τον τελευταίο καιρό τον έχεις παραμελήσει. Η υπερβολική κούραση, αναπόφευκτα κάποια στιγμή θα φέρει προβλήματα.\nΘα έχεις έντονη συναισθηματικότητα σήμερα, αγαπητέ Ταύρε, και ίσως από το μεσημέρι και μετά να μελαγχολήσεις κιόλας. Κάνε θετικές σκέψεις και μην απαισιοδοξείς, γιατί θα στεναχωρήσεις και τα δικά σου άτομα. Μπορείς να διαθέσεις τον χρόνο σου σε φιλικά πρόσωπα ή οικογενειακά και να συζητήσεις τα προβλήματά σου. Δώσε βάση στη συμβουλή τους.\nΣήμερα, αγαπητέ Δίδυμε, αντιμετώπισε με θάρρος τις διάφορες υποχρεώσεις που έχεις και είναι σίγουρο ότι σύντομα θα φτάσεις στην επιτυχία που θέλεις. Οι πλανήτες στέκονται πολύ θετικά στο πλευρό σου. Ιδιαίτερα η όψη του Ήλιου με τον Δία, σε βοηθάει να διαπρέψεις με ό,τι και αν ασχοληθείς. Αν κάνεις κάποιες συζητήσεις με δικά σου άτομα, καλό θα είναι να δείξεις λίγη περισσότερη διαλλακτικότητα και να προσπαθήσεις να αποφύγεις τα σκληρά λόγια.\nΑγαπητέ Καρκίνε, απόφυγε τα παιχνίδια επιβολής σήμερα, που οξύνεται το δυναμικό μυαλό σου, η εφευρετικότητα και η δημοτικότητά σου. Είναι κάτι που δεν το χρειάζεσαι για να ξεχωρίσεις, μια και η παρουσία σου δεν περνάει απαρατήρητη. Με την θετική όψη που πραγματοποιεί ο Ήλιος με τον Δία, θα γοητεύεις όπου κι αν εμφανίζεσαι και η ευφράδειά σου θα κάνει τους ανθρώπους γύρω σου να κρέμονται από τα χείλια σου. Μην χαραμίζεις λοιπόν την ενέργειά σου στο να αντικρούσεις κακίες και ζήλιες, γιατί ούτως η άλλως, η κάθε κακόβουλη κριτική για σένα θα πέσει στο κενό.\nΣήμερα, αγαπητέ Λέων, πρέπει να στηριχτείς στις δυνάμεις σου και να μην περιμένεις από άλλους να κάνουν για λογαριασμό σου, αυτό που πρέπει να κάνεις εσύ. Προσπάθησε να δουλέψεις σκληρά και να κάνεις ό,τι καλύτερο για να καλύψεις τις υποχρεώσεις σου, που συνεχώς πληθαίνουν, λόγω της δικής σου αδράνειας.\nΗ σημερινή ημέρα γενικά θα είναι πολύ καλή, αγαπητέ Παρθένε, παρόλο που μερικές στιγμές θα έχεις εκνευρισμό για κάποιες καθυστερήσεις που θα παρουσιαστούν. Έχεις πολύ δυναμισμό και ό,τι αναλάβεις μπορείς να το φέρεις εις πέρας αποτελεσματικά, με μεγάλη υπευθυνότητα. Η αυτοπεποίθησή σου θα είναι στα ύψη και πρέπει να προσέξεις να μην πεις πράγματα που μπορεί να μην τα πιστεύεις, μόνο και μόνο για να κάνεις εντύπωση.\nΗ σημερινή ημέρα, αγαπητέ Ζυγέ, θα είναι αρκετά έντονη και θα κληθείς να βάλεις πολλά πράγματα σε τάξη, αν θέλεις να ξέρεις ποια πορεία θα επιλέξεις τις επόμενες μέρες,. Καλό είναι να μην ανακοινώσεις τα σχέδιά σου και να κινηθείς με αρκετή μυστικότητα. Τα πολύ δικά σου άτομα, ίσως μπορούν να σε βοηθήσουν σε κάποια θέματα που σε προβληματίζουν.\nΟι πλανήτες σήμερα είναι πολύ φιλικοί μαζί σου, αγαπητέ Σκορπιέ, και μπορείς να πετύχεις σε ό,τι καταπιαστείς, αρκεί μόνο να μην κάνεις βιαστικές κινήσεις. Σε προτάσεις που μπορεί να σου κάνουν, καλό θα είναι να σκεφτείς πολύ καλά αν είναι συμφέρουσες για σένα και μετά να απαντήσεις. Ίσως θα ήταν καλό να τις συζητήσεις με τους ανθρώπους του στενού σου περιβάλλοντος, που εμπιστεύεσαι και είναι βέβαιο ότι θα σε συμβουλέψουν με γνώμονα το δικό σου καλό.\nΑυτή η Τετάρτη θα είναι αρκετά καλή για εσένα, αγαπητέ Τοξότη, λόγω της θετικής όψης που πραγματοποιεί ο Ήλιος με τον Δία και σε ευνοεί. Θα έχεις εξελίξεις στον τομέα των διαπροσωπικών σου σχέσεων και όλες οι δυσκολίες που αντιμετώπιζες μέχρι τώρα, μπορούν να ξεπεραστούν αν τις χειριστείς έξυπνα και διπλωματικά.\nΗ σημερινή ημέρα, αγαπητέ Αιγόκερε, επιβάλλει αρκετή εσωτερική ηρεμία από μέρους σου, ώστε να πάρεις σωστές αποφάσεις και να έχεις τα αποτελέσματα που θέλεις. Μην αφήνεις να επηρεάζουν την ψυχολογία σου λόγια ή συζητήσεις, που μπορεί να γίνουν από τον περίγυρό σου. Αναλογίσου αν έχουν πραγματικά σημασία για εσένα, συνέχισε το πρόγραμμά σου και όλα θα τα καταφέρεις πολύ καλά.\nΗ διάθεσή σου θα είναι πολύ καλή σήμερα, αγαπητέ Υδροχόε. Με τον Ήλιο σε εξάγωνο με Δία, η μέρα προσφέρεται για να επικοινωνήσεις με τον περίγυρό σου και να κάνεις ευχάριστες συζητήσεις. Καλό θα είναι να αφήσεις στην άκρη την ενασχόληση με πολλά ζητήματα ταυτόχρονα. Πρέπει να ανοίξεις την καρδιά σου και να εκφραστείς για γενικότερα θέματα που σε απασχολούν. Μην αφήνεις τα προβλήματα να σε κυριεύουν.\nΗ ημέρα θα είναι αρκετά κουραστική για εσένα, αγαπητέ Ιχθύ, μιας και η μανία σου να καταπιάνεσαι με πολλά πράγματα ταυτόχρονα, θα σε εξαντλήσει. Προσπάθησε να οργανώσεις καλύτερα το πρόγραμμά σου και μην φτάνεις τις αντοχές σου στα άκρα, αν δεν θες να πάθεις υπερκόπωση.


ΝΔ για επίθεση στον Μπογδάνο : Υποστηρικτές των τρομοκρατών επιτίθενται στον κοινοβουλευτισμό - Simerinos.gr\nΤην επίθεση στον κ. Μπογδάνο καταδικάζει και ο ΣΥΡΙΖΑ. «Η επίθεση στο σπίτι του βουλευτή της ΝΔ κ. Μπογδάνου είναι αυτονόητα καταδικαστέα» αναφέρει.\nΠροηγούμενο άρθροΣταϊκούρας : Αίτημα σε Κομισιόν για τα αδιάθετα κεφάλαια του SURE\nΕπόμενο άρθροΕπίσημο : Μόνιμα στη Νότιγχαμ Φόρεστ ο Καφού


Ενημερωτικά Δελτία Κεντρικής Διοίκησης Ε.Ε.Σ.\nΔιανομή βοήθειας από το Τμήμα Ε.Ε.Σ. 'Aρτας\nΔέματα βοήθειας, εν όψει του Πάσχα, διένειμε στις αρχές της Μεγάλης Εβδομάδας το Περιφερειακό Τμήμα 'Aρτας του Ελληνικού Ερυθρού Σταυρού. Μέχρι στιγμής πάνω από 230 ευάλωτες οικογένειες της κοινότητας έχουν λάβει τη συγκεκριμένη βοήθεια.\nΑπό το Τμήμα έγινε η μεγαλύτερη δυνατή κινητοποίηση, η οποία βρήκε μεγάλη ανταπόκριση στους συμπολίτες μας που συνέβαλαν καθοριστικά στη συγκέντρωση της βοήθειας. Μέσω της συγκεκριμένης πρωτοβουλίας, αλλά και της διαμεσολάβησης της Κεντρικής Διοίκησης του Ελληνικού Ερυθρού Σταυρού, κατορθώθηκε όχι μόνο να ξεπερασθεί ο αρχικός στόχος των 200 οικογενειών αλλά και να ενισχυθούν τα δέματα τόσο ως προς την ποικιλία όσο και ως προς την ποσότητα των ειδών που περιείχαν.\nΟ Ελληνικός Ερυθρός Σταυρός παραμένει διαρκώς σε ετοιμότητα προκειμένου να παράσχει κάθε δυνατή βοήθεια σε συνανθρώπους μας που βρίσκονται σε ανάγκη, και ιδιαίτερα στις πλέον ευάλωτες ομάδες του πληθυσμού.\nΕυχαριστούμε θερμά όλους τους συμπολίτες μας που εμπιστεύονται το έργο μας και υποστηρίζουν έμπρακτα κάθε προσπάθειά μας, καθώς και τον Αξιότιμο Πρόεδρο του Ε.Ε.Σ. Dr. Αντώνιο Αυγερινό για τη συνολική στήριξή του. Ευχόμαστε το Φως της Αναστάσεως να φωτίζει, να θερμαίνει και να καθοδηγεί τις καρδιές όλων μας στο δρόμο της προσφοράς.


Σοκολατένιο κέικ με κρέμα Τόνκα (ή βανίλια) με Στέβια από το Canderel Green | DietTV.gr\nΣοκολατένιο κέικ με κρέμα Τόνκα (ή βανίλια) με Στέβια από το Canderel Green\n6 κουταλιές της σούπας Canderel Green\n10γρ κορν φλάουερ\n2 κουταλιές της σούπας Canderel Green σε σκόνη\n250ml γάλα χαμηλών λιπαρών\n2 φασόλια τόνκα*\nΓια το σοκολατένιο κέικ: Προθερμάνετε τον φούρνο στους 180 βαθμούς. Λιώστε τη σοκολάτα σε μπεν μαρί (αν δεν έχετε, δημιουργήστε αυτοσχέδιο μπεν μαρί βάζοντας ένα μικρό σκεύος πάνω από μια μεγάλη κατσαρόλα στην οποία βράζει νερό). Ξεχωρίστε τους κρόκους από τα ασπράδια και βάλτε στο μίξερ τους κρόκους των αυγών να χτυπηθούν μαζί με το Canderel Green μέχρι να «ασπρίσει» το μίγμα. Προσθέστε το κορν φλάουερ, το γιαούρτι, το αλάτι και τελευταία την λιωμένη σοκολάτα. Σε ένα άλλο σκεύος χτυπήστε τα ασπράδια των αυγών μέχρι να έχετε μια σφιχτή μαρέγκα και ρίξτε τη σταδιακά στο υπόλοιπο μίγμα ανακατεύοντας απαλά. Βουτυρώστε και αλευρώστε μια βαθιά φόρμα για κέικ. Ψήστε για 10 με 15 λεπτά στου 180 βαθμούς. Αφήστε το κέικ σοκολάτας να κρυώσει πριν το βγάλετε από τη φόρμα.\nΓια την κρέμα: Ανακατέψτε καλά τους κρόκους των αυγών με 2 κουταλιές Canderel Green. Σε ένα κατσαρολάκι βάλτε το γάλα μαζί με τα φασόλια τόνκα (ή την βανίλια) μέχρι να έρθουν σε σημείο βρασμού. Αφήστε για 15 λεπτά εκτός ματιού ώστε να αρωματιστεί το γάλα και ξαναβάλτε το κατσαρολάκι στο μάτι για να ξαναφέρετε το μίγμα σε βρασμό. Μόλις το γάλα είναι έτοιμο ρίξτε το σιγά σιγά μέσα στο μίγμα των κρόκων ανακατεύοντας γρήγορα και δυνατά για να μην «ψηθούν» τα αυγά. Μεταφέρετε όλο το μίγμα μέσα στο κατσαρολάκι και αφήστε το σε χαμηλή φωτιά, ανακατεύοντας συνεχώς με μια σπάτουλα μέχρι να έχετε την επιθυμητή βελούδινη υφή της κρέμας. Αφήστε την κρέμα να κρυώσει και βάλτε τη στο ψυγείο.\nΗ συμβουλή του σεφ! Σε περίπτωση που δυσκολευτείτε να βρείτε φασόλια τόνκα μπορείτε να χρησιμοποιήσετε καρπούς βανίλιας ή ξύλα κανέλας.


Lifestyle Archives - Page 180 of 294 - Dream FM 90,7\nΧίλια μπράβο: Αυτή είναι η 27χρονη Ελληνίδα που βρέθηκε στη λίστα με τους 30 κορυφαίους επιστήμονες!\ndream 30 Ιουνίου, 2016\nΤο περιοδικό Forbes κάθε χρόνο ετοιμάζει τη γνωστή λίστα “30 under 30” στην οποία προβάλλει ανθρώπους πολλών και διαφορετικών ειδικοτήτων που έχουν πετύχει σημαντικά πράγματα στην καριέρα τους. Φέτος στην κατηγορία “Healthcare” βρέθηκε η 27χρονη Ελένη Αντωνιάδου, για την εταιρεία … Διαβάστε περισσότερα →\nΚΩΣΤΑΣ PERSONAS: «ΔΕΝ ΕΙΜΑΙ ΑΠΟ ΤΗΝ ΑΛΒΑΝΙΑ, ΕΙΜΑΙ ΑΠΟ ΤΗΝ ΒΟΡΕΙΟ ΗΠΕΙΡΟ! Καταλαβαίνετε τη διαφορά; (ΒΙΝΤΕΟ)\n«Δεν ξέρω…. αν καταλαβαίνετε τη διαφορά της Βορείου Ηπείρου από την Αλβανία» είπε ενοχλημένος γνωστός τραγουδιστής στους δημοσιογράφους. Ο Κωνσταντίνος Personas βρέθηκε στο κόκκινο χαλί των MAD VMA 2016 και απάντησε στην ερώτηση της δημοσιογράφου αν η καταγωγή του είναι από … Διαβάστε περισσότερα →\nΤουρίστρια φωτογράφισε Έλληνα αστυνομικό και προκάλεσε χαμό στο διαδίκτυο! (PHOTOS)\ndream 29 Ιουνίου, 2016\nΣε όλα τα πλάτη και μήκη του πλανήτη έγινε γνωστός ένας ένστολος Έλληνας, όταν μία τουρίστρια τον φωτογράφισε και ανέβασε τις εικόνες στο Twitter. Όλα συνέβησαν όταν η Marta Gould, προφανώς σε διακοπές στη χώρα μας (σε σημείο που δεν έχει … Διαβάστε περισσότερα →\nΠαπαρίζου και Στικούδη… ντύθηκαν μαζορέτες και μοίρασαν εγκεφαλικά! (φωτο)\nΔείτε τις και θαυμάστε τις…. Για ακόμη μία φορά οι διάσημες έκλεψαν τις εντυπώσεις στα μουσικά βραβεία Mad, καθώς οι σέξι εμφανίσεις τους και τα χρωματιστά-μίνι κοστούμια τους μαγνήτισαν τα βλέμματα, όπως διαβάσαμε αναλυτικά σε σχετικό άρθρο και σας το … Διαβάστε περισσότερα →\nΔΕΝ ΕΧΕΙ ΞΑΝΑΓΙΝΕΙ: Παίκτρια του x factor μας έδειξε τον κ@@ο της live (ΒΙΝΤΕΟ)\nΜια απίθανη, αδιανόητη και πέρα από κάθε λογική κίνηση έκανε η Νωαίνα κατά την διάρκεια που βρισκόταν στα παρασκήνια του X Factor. Με τις κάμερες ανοικτές, η νεαρή ρωτήθηκε από την Ευαγγελία Αραβανή που έχει κρύψει το μουστάκι της. Η … Διαβάστε περισσότερα →\nΣύζυγος στην Μυτιλήνη «έσπασε» στο ξύλο τον εραστή της γυναίκας του\ndream 28 Ιουνίου, 2016\nΟ έραστης έχασε προσωρινά την μνήμη του! Εκτός ορίων έφτασε ο σύζυγος όταν διαπίστωσε πως η γυναίκα του διατηρεί παράνομη σχέση με κάποιον άλλο άνδρα. Τα όσα διαδραματίστηκαν σε παραλιακή οδό της Μυτιλήνης θα μπορούσαν να αποτελέσουν σενάριο ταινίας. Οταν … Διαβάστε περισσότερα →\nKόλαση: Απατημένη γυναίκα ξεβράκωσε και «πλάκωσε» στο ξύλο την γκόμενα του άντρα της στον δρόμο!(ΒΙΝΤΕΟ)\n«Ούτε στην κόλαση δεν υπάρχει οργή σαν της περιφρονημένης γυναίκας». Μπορεί αυτό το ρητό να προέρχεται από ένα βρετανικό θεατρικό έργο του 17ου αιώνα, όμως η εκδικητική διάθεση μιας απατημένης συζύγου είναι ένα ζήτημα διαχρονικό και… διεθνές, όπως δείχνει ξεκάθαρα … Διαβάστε περισσότερα →\nΜίνα Αρναούτη: Η απόφαση των γιατρών για τη δωρεά οργάνων- Συγκλονίζει η αποκάλυψη της μητέρας της (ΦΩΤΟ)\nΚουρασμένη ψυχικά και σωματικά η Μίνα Αρναούτη, είναι το κορίτσι που πήγε στον θάνατο, πήρε εξιτήριο και ξαναήρθε στη ζωή. Όπως έχει παραδεχτεί πολλοί είναι εκείνοι που μετά το πρωινό της 18ης Φεβρουαρίου προσεύχονταν να ακολουθήσει τον Παντελή Παντελίδη, όμως … Διαβάστε περισσότερα →\nΡΟΖ ΣΚΑΝΔΑΛΟ! Ελληνίδα πρώην εστεμμένη καλλονή στο ψυχιατρείο της Αττικής μετά από βραδιά οργίων!\nΟ αγαπημένος της έπεσε θύμα βιασμού από τους δύο φίλους του! Πανέμορφη μελαχρινή, πρώην εστεμμένη καλλιστείων, που μεσουρανούσε πριν από μια πενταετία στον χώρο της μόδας, πρωταγωνίστησε σε μια βραδιά οργίων με τον σύντροφό της, γόνο πασίγνωστης επιχειρηματικής οικογένειας, και ακόμη … Διαβάστε περισσότερα →\nΣοκ με Ελληνίδα ξανθιά παρουσιάστρια: Εσπευσμένα στο χειρουργείο μετά από ερωτική συνεύρεση με τρεις άνδρες στην Βούλα\nΕίναι δύσκολο να αντιμετωπίσει ο οποιοσδήποτε μια τόσο δύσκολη κατάσταση. Ειδικά όταν πρόκειται για αναγνωρίσιμο πρόσωπο. Από τον δημοσιογράφο που συνέλλεξε τις πληροφορίες, τον νοσηλευτή που την μετέφερε μέχρι τον γιατρό, ο οποίος καλείται να τη σώσει. Ξέρει καλά πώς μια … Διαβάστε περισσότερα →


Iglesias, Anastacia, Anderson: Tι απαίτησαν για να βρεθούν στη χώρα μας; - Ειδήσεις Newsit.gr\nNewsit / Lifestyle / Iglesias, Anastacia, Anderson: Tι απαίτησαν για να βρεθούν στη χώρα μας;\nΔημοσιεύθηκε: 11.09.2010 | 08:09\nO λαμπερός μουσικός διαγωνισμός του EuroVoice θα φέρει ένα φαντασμαγορικό show στις 23 και 24 Σεπτεμβρίου. Μία διοργάνωση υψηλών τεχνικών προδιαγραφών που θα υποδεχτεί 33 υποψήφιους από όλη την Ευρώπη για να διαγωνιστούν στο τραγούδι. Η τηλεοπτική πανευρωπαική μετάδοση του διαγωνισμού απαιτεί την μεταφορά του show από το ΟΑΚΑ που είχε αρχικά προγραμματιστεί, στην πίστα του «Αθηνών Αρένα». Η ζωντανή μετάδοση της διοργάνωσης θα γίνει από τον ΑΝΤ1.\nΣτην σκηνή του EuroVoice θα εμφανιστεί live ο Σάκης Ρουβάς, ο οποίος θα έχει κι έναν ρόλο έκπληξη! Την παρουσίαση του show, όπως έχει γίνει γνωστό, έχει αναλάβει η εκρηκτική ξανθιά του Χόλιγουντ Pamela Anderson. Η σέξι ναυαγοσώστρια του «Baywatch» έχει αδυναμία στους Έλληνες. Πρόσφατα είχε χαρακτηρίσει τον ελληνικής καταγωγής χορευτή στο αυστραλέζικο «Dancing with the stars» ως «Έλληνα Θεό». Άλλωστε η μητέρα του πρώην συζύγου της Tommy Lee είναι Eλληνίδα και ξέρει από Έλληνες.


Πεταχτά αυτιά (Ωτοπλαστική) - ΩΡΛ Τσούνης\nHome / Πεταχτά αυτιά (Ωτοπλαστική)\nΤα πεταχτά αυτιά ή σύμφωνα με την επιστημονική ορολογία αφεστώτα ώτα αποτελούν μία από τις συχνότερες γενετικές δυσμορφίες του προσώπου (5% περίπου του γενικού πληθυσμού). Τη συναντούμε τόσο σε αγόρια όσο και σε κορίτσια ενώ το πρόβλημα που προκαλεί είναι καθαρά αισθητικό. Έτσι δεν είναι λίγες οι περιπτώσεις που ένα παιδί με πεταχτά αυτιά αισθάνεται μειονεκτικά όσον αφορά την εμφάνισή του, κάτι που αν δεν διορθωθεί έγκαιρα θα επηρεάσει σημαντικά την αυτοπεποίθησή του και πιθανότατα την καθημερινότητά του στο μέλλον. Αρκετές φορές μάλιστα τα παιδιά αυτά γίνονται αντικείμενο άκομψων πειραγμάτων στο σχολείο κι στις παρέες κάτι που μπορεί να επηρεάσει πολύ σημαντικά την ψυχολογία τους.\nΗ Ωτοπλαστική είναι η χειρουργική επέμβαση με την οποία διορθώνουμε την μορφολογία των πτερυγίων των αυτιών δίνοντας τους φυσιολογικό σχήμα και προσανατολισμό. Μπορούμε έτσι να χαρίσουμε στο μικρό μας ‘ασθενή’ μία φυσιολογική εμφάνιση που θα τον γεμίσει με αυτοπεποίθηση.\nΠοια ηλικία είναι η πιο κατάλληλη για την επέμβαση;\nΗ ανάπτυξη του χόνδρου του αυτιού έχει ολοκληρωθεί μέχρι την ηλικία των 5-6 ετών και συνεπώς από εκείνη τη στιγμή και μετά το παιδί μπορεί να υποβληθεί στην επέμβαση. Ένα επιπλέον πλεονέκτημα του να γίνει η επέμβαση στην προσχολική ηλικία είναι ότι αποφεύγονται τα ενοχλητικά σχόλια και πειράγματα στο σχολείο που μπορούν να επηρεάσουν την ψυχολογία του παιδιού.\nΗ επέμβαση γίνεται με γενική αναισθησία ενώ αν ο ασθενής είναι μεγαλύτερος από 15 ετών μπορεί να γίνει και με τοπική αναισθησία. Μέσω μίας αθέατης τομής που γίνεται πίσω από το αυτί, αποκτούμε πρόσβαση στα τμήματα του ωτικού χόνδρου που πρέπει να διορθώσουμε. Στη συνέχεια, με τη βοήθεια ειδικών ραμμάτων αλλά και τεχνικών αναδιαμόρφωσης του χόνδρου δίνουμε στο πτερύγιο του αυτιού το επιθυμητό σχήμα και προσανατολισμό. Η όλη διαδικασία διαρκεί περίπου 45 λεπτά με 1 ώρα.\nΟ ασθενής συνήθως επιστρέφει στο σπίτι του λίγες ώρες μετά την επέμβαση. Τα ράμματα αφαιρούνται την πέμπτη μετεγχειρητική ημέρα. Το παιδί ή ο ενήλικας μπορεί να επιστρέψει άμεσα στις δραστηριότητές του γνωρίζοντας ότι για 3 περίπου εβδομάδες θα πρέπει να φορά μία φαρδιά πιεστική κορδέλα που θα βοηθήσει στο να επουλωθούν οι χόνδροι του αυτιού στη σωστή θέση.


«Ζητεῖτε πρῶτον τὴν βασιλείαν τοῦ Θεοῦ καὶ τὴν δικαιοσύνην αὐτοῦ, καὶ ταῦτα πάντα προστεθήσεται ὑμῖν» | Ι.N. Παναγίας Αλεξιωτίσσης Πατρών\nΑυτό το σφάλμα το κάνουμε διότι τα ενδιαφέροντά μας, οι σκέψεις μας έχουν περιοριστεί σε γήϊνες, σε πρόσκαιρες απολαύσεις. Πού χρόνος να σκεφτούμε τα ουράνια, τα αιώνια; Μα γιατί να σκεφτόμαστε μόνο τα υλικά αγαθά; Γιατί να σκεφτόμαστε μόνο τα χρήματα που θα μειωθούν από το μισθό μας; Γιατί να μας απασχολεί τί θα γίνουν οι καταθέσεις μας σε περίπτωση που θα πτωχεύσει η χώρα; Αυτές δεν είναι οι καθημερινές μας ανησυχίες και συζητήσεις; Ή τα παραλέω; Σκεφθήκαμε ποτέ ότι πριν από τη χώρα μας έχουμε πτωχεύσει εμείς μέσα μας, από ιδανικά, από αξίες, από Πίστη; Σκεφθήκαμε ποτέ, αν αύριο πραγματοποιηθεί η Δευτέρα Παρουσία του Κυρίου, αν είμαστε έτοιμοι να εισέλθουμε στη Βασιλεία του Θεού; Βλέπετε λοιπόν αδελφοί ότι υπάρχουν ζητήματα πρωτευούσης σημασίας κι εμάς μας απασχολούν μονίμως τα δευτερεύοντα.\nΟ άνθρωπος, ως δημιούργημα του Θεού, φέρει μέσα του ανυπέρβλητες δυνάμεις. Φέρει Θεία προσωπικότητα. Είναι «θεοειδής». Είναι «μικρός θεός», διότι μετέχει του Θείου, κατά την ψυχική μας ιδιότητα. Γι’ αυτό, σαν αιώνια, σαν πνευματική αξία, οφείλει να τοποθετεί πάντοτε τις επιδιώξεις του κάτω από το πρίσμα της αιωνιότητος, κάτω από το θέλημα του Θεού. Εδώ είμαστε προσωρινοί. Ήλθαμε γυμνοί στον κόσμο και θα φύγουμε από αυτόν, χωρίς να μπορούμε να πάρουμε τίποτα από όλα εκείνα, που με τόσο μόχθο και ιδρώτα, με δίκαια ή άδικα μέσα, αποκτήσαμε. Αυτό σημαίνει πως δεν εξουσιάζουμε ούτε τα αγαθά μας, ούτε τον ίδιο τον εαυτό μας. Όλα είναι κάτω από την εξουσία του Θεού. Οπότε είναι ανάγκη αδελφοί, πρωτίστως να ζητούμε και να θέλουμε την απόκτηση των αγαθών εκείνων, που δεν χάνονται ποτέ. Των αγαθών εκείνων που οδηγούν στην πανένδοξη Βασιλεία του Θεού. Είναι τα αγαθά εκείνα που μας ασφαλίζουν, διότι εξαφανίζουν το κενό της ανθρώπινης ψυχής μας και δεν αφήνουν χώρο για άγχος. Απομακρύνουν την αγωνία και την αβεβαιότητα του αύριο. Διώχνουν από μέσα μας κάθε ταραχή και ανησυχία για οποιοδήποτε ζήτημα.


Η Γέννηση του Χριστού - Χανιώτικα Νέα\nΚάθε χρονιά γιορτάζουμε γέννηση του Χριστού μας\nπολλά απ’ όσα μάθαμε έρχουνται εις το νου μας.\nΣτη Βηθλεέμ γεννήθηκε μητέρα ντου η Μαρία\nσήμερο ονομάζεται μητέρα Παναγία.\nΓεννήθη κι ονομάστηκε Σωτήρας των ανθρώπων\nσε μια γωνιά του σπήλαιου που ήταν φάτνη ζώων.\nΆστρο λαμπρό από ψηλά εφώτιζε τη φάτνη\nβοσκοί τον προσκυνούσανε ούλοι μικροί μεγάλοι.\nΟ βασιλιάς ετρόμαξε, δόξα λαού μη χάσει\nδιάταξε τσ’ υποταχτικούς να τρέξουν και να πάσι.\nΟ Ιωσήφ κι η Παναγιά φωνή απ’ Αγγέλους παίρνουν\nόσο μπορούν με το μωρό στην Αίγυπτο πηγαίνουν.\nΟι Άγγελοι που ψάλανε το “δόξα εν υψίστοις”\nκαι ο λαός επίστεψε στον κόσμο ήρθε πίστις.\nΠίστη στους πάντες δίδαξε γεννήθηκε αγάπη\nγεννήθηκε για ν’ απλωθεί σ’ ούλα τση γης τα πλάτη.\nΕις την αρχή απλώθηκε κι ήλπιζ’ ο κόσμος πάντα\nπως θα ‘χει σ’ ούλη τη ζωή μερκοί ρωτούσαν γιάντα;\nΕκείνοι εζηλέψανε γιατί ‘χανε παλάθια\nετσά την πίστη του Χριστού εκάμανε κομμάτια.\nΕδά γινήκανε πολλά που λέγονται αιρέσεις\nκαι ο αμόρφωτος λαός παίρνει όποια διαλέξει.\nΌποιος πιστεύει στο Χριστό δέχεται Παναγία\nζει με αγάπη και χαρά, περνά ζωή μ’ αξία.\n25 Δεκεμβρίου 2019 10:21 πμ


Πρέπει να μιλήσουμε - Gorilaki\nGorilaki > Blog > ΤΑΙΝΙΕΣ - ΣΕΙΡΕΣ > ΤΑΙΝΙΕΣ > Πρέπει να μιλήσουμε\nΙσπανική κωμωδία που πετύχαμε στο Netflix και αποτέλεσε ευχάριστη έκπληξη. Ωραίο σενάριο, πολύ καλές ερμηνείες και θα περάσετε 1,5 ώρα γεμάτη γέλιο.\nΟ Χόρχε είναι παντρεμένος με τη Νούρια. Όμως, οι οικονομικές συμβουλές που δίνει τόσο σε εκείνη όσο και στους γονείς της, τους καταστρέφουν οικονομικά. Οι γονείς της χωρίζουν και εκείνη βρίσκει νέο σύντροφο. Δεν μοιάζει και πολύ με κωμωδία η περιγραφή αλλά…αυτά συμβαίνουν στα πρώτα 5 λεπτά της ταινίας. Στο σήμερα, η Νούρια δέχεται πρόταση γάμου από το νέο της σύντροφο αλλά για να μπορεί να προχωρήσει πρέπει να της δώσει το διαζύγιο ο ευαίσθητος – και ακόμα ερωτευμένος μαζί της – Χόρχε. Τον καλεί στο τηλέφωνο λοιπόν και του λέει την ατάκα…”Πρέπει να μιλήσουμε”, η οποία σύμφωνα με τον πρωταγωνιστή μας, ποτέ δεν λέγεται για καλό σκοπό. Θα το πάρει βαριά και θα έχει ένα ατύχημα, το οποίο η Νούρια θα εκλάβει σαν απόπειρα αυτοκτονίας και θα προσπαθήσει να τον πείσει πως δεν ευθύνεται για κάτι και ότι όλα κυλάνε κανονικά για την ίδια και τους γονείς της. Από αυτό το σημείο και μετά, συμβαίνουν γεγονότα που βγάζουν πολύ γέλιο.\nΠέρα από τους δύο πρωταγωνιστές, έχουν πολύ πλάκα οι χαρακτήρες του πεθερού και του νυν συγκάτοικου(και πρώην συνεργάτη) του Χόρχε. Τους ηθοποιούς δεν θα τους ξέρετε αν δεν έχετε ασχοληθεί ξανά με ισπανικό κινηματογράφο αλλά…ίσως ήρθε η ώρα να τους μάθετε. Τόσο ο Hugo Silva όσο και η πανέμορφη Michelle Jenner είναι εξαιρετικοί και έχουν συμμετάσχει και σε άλλες πολύ καλές παραγωγές. Αναμφίβολα, είναι μία αισθηματική κωμωδία που μας έκανε πολύ καλή εντύπωση αν και το γοριλάκι δεν τρελένεται συνήθως για το συγκεκριμένο είδος… 🙂\nΑν θες να στηρίξεις το γοριλάκι(και παράλληλα να φας), μπορείς να παραγγείλεις πίτσα Domino’s πατώντας ΕΔΩ.


Οδηγεί τη 3η μεγαλύτερη αυτοκινητοβιομηχανία - ΤΑ ΝΕΑ\ntanea.gr > Έντυπες Ειδήσεις > Οικονομία > Οδηγεί τη 3η μεγαλύτερη αυτοκινητοβιομηχανία\nΟδηγεί τη 3η μεγαλύτερη αυτοκινητοβιομηχανία\nΟ 62χρονος Πορτογάλος αναλαμβάνει τα ηνία της Stellantis, της εταιρείας που δημιουργήθηκε από τη συγχώνευση της γαλλικής PSA με τη Fiat-Chrysler\nΚανελλόπουλος Γιώργος 23 Ιανουαρίου 2021 | 05:00\nΟ Κάρλος Ταβάρες έχει τη φήμη ότι ξέρει να φέρνει στον ίσιο δρόμο αυτοκινητοβιομηχανίες οι οποίες αντιμετωπίζουν σημαντικές προκλήσεις. Αυτό έχει δείξει άλλωστε η μέχρι τώρα πορεία του στη Renault, στη Nissan και στον όμιλο της Peugeot-Citroen, την PSA. Ο 62χρονος Πορτογάλος τώρα καλείται να δείξει ξανά τις ικανότητές του αφού αναλαμβάνει τα ηνία της Stellantis, της εταιρείας που δημιουργήθηκε από τη συγχώνευση της γαλλικής PSA με την ιταλοαμερικανική Fiat-Chrysler (FCA). Η νέα εταιρεία αποτελεί πλέον την τρίτη μεγαλύτερη αυτοκινητοβιομηχανία στον κόσμο με βάση τον όγκο πωλήσεων.\nΗ Stellantis μέσω της Chrysler - και όχι μόνο - θα έχει πλέον πολύ ισχυρή παρουσία στην αγορά αυτοκινήτων της Βόρειας Αμερικής, που είναι η μεγαλύτερη στον κόσμο. Επίσης η νέα εταιρεία θα κατέχει μερίδιο αγοράς που θα ξεπερνά το 25% στην Ευρώπη. Οι μάρκες που θα είναι υπό τη σκέπη της περιλαμβάνουν μεταξύ άλλων την Jeep, τη Ram, την Peugeot, τη Citroen, την Opel, τη Maserati και την Alfa Romeo. Είναι ενδεικτικό ότι η νέα εταιρεία θα απασχολεί σε όλον τον κόσμο ούτε λίγο, ούτε πολύ περίπου 400.000 άτομα, ενώ η αξία της με βάση τις τιμές των μετοχών των αυτοκινητοβιομηχανιών που την απαρτίζουν υπολογίζεται στα 51 δισ. δολάρια\nΠρώτη του μεγάλη πρόκληση θα είναι να μπορέσει να παντρέψει τις κουλτούρες διαφορετικών κόσμων ώστε να υπάρξει απρόσκοπτη συνεργασία. Απώτερος στόχος είναι να μπορέσει το πολυεθνικό σχήμα που απαρτίζει τη Stellantis να γίνει πιο ανταγωνιστικό σε έναν κλάδο που αλλάζει συνεχώς. Αυτό μπορεί να γίνει εάν η εταιρεία καταφέρει να εξελίξει έγκαιρα ακόμη πιο προηγμένα οχήματα που θα κινούνται με ηλεκτρική ενέργεια και θα μπορούν να λειτουργούν αυτόνομα.\nΑυτό κάνει άλλωστε αυτό το διάστημα ο ανταγωνισμός, με αποτέλεσμα να έχει ξεκινήσει κούρσα μεταξύ των αυτοκινητοβιομηχανιών που οδηγεί, μεταξύ άλλων, σε συγχωνεύσεις και εξαγορές. Το στοίχημα είναι πάρα πολύ μεγάλο για όλους, καθώς στόχος είναι να παρουσιαστούν νέα μοντέλα καινούργιας τεχνολογίας με μπαταρίες τα οποία θα έχουν μεγάλη αυτονομία, επιδόσεις, ασφάλεια και γρήγορη φόρτιση.\nΤώρα ο Ταβάρες αναμένεται να ξεκινήσει άμεσα το έργο της καλύτερης διαχείρισης των 50 εργοστασίων που έχει ο όμιλος σε όλον τον κόσμο, πολλά από τα οποία φέρονται να λειτουργούν κάτω από το δυναμικό τους. Οι FCA και PSA είχαν ανακοινώσει ότι με τη δημιουργία της Stellantis ο στόχος είναι να μειωθούν τα ετήσια κόστη κατά 5 δισ. ευρώ χωρίς να χρειαστεί να κλείσουν εργοστάσια.\nΠΟΙΟΣ ΕΙΝΑΙ. Γεννημένος και μεγαλωμένος στη Λισαβόνα, ο Ταβάρες έδειξε το πρώιμο πάθος του για τα αυτοκίνητα ως 14χρονος εθελοντής στην πίστα Estoril. Από τότε έχει λάβει μέρος σε περισσότερους από 500 αγώνες ως ερασιτέχνης οδηγός και είπε ότι έγινε μηχανικός επειδή δεν είχε το ταλέντο και τα χρήματα για να τρέχει σε αγώνες επαγγελματικά.\nΟι περγαμηνές του στη Stellantis είναι πολύ καλές, καθώς η καλή φήμη του τον ακολουθεί από τότε που έκανε ακόμη καριέρα στη Renault. Ξεκίνησε εκεί το 1981 και ήταν υπεύθυνος για το νέο μοντέλο Megane II. Από το 2004 έως 2011 εργάστηκε για τη Nissan, τον συνεργάτη της Renault στη συμμαχία Renault - Nissan που μετεξελίχθηκε σε συμμαχία Renault - Nissan - Mitsubishi. Διετέλεσε διευθυντής προγράμματος και στη συνέχεια αντιπρόεδρος, αρμόδιος για τη στρατηγική προϊόντων και τον σχεδιασμό τους. Το 2005 ο Ταβάρες ορίστηκε εκτελεστικός αντιπρόεδρος, μπαίνοντας στο διοικητικό δυμβούλιο. Μέχρι το 2009 επέβλεψε την παρουσία της Nissan στη Βόρεια και Νότια Αμερική. Το 2011 επέστρεψε στη Renault για να γίνει γενικός διευθυντής, ο δεύτερος στην ιεραρχία μετά τον Κάρλος Γκοσν, που τότε ήταν πρόεδρος και διευθύνων σύμβουλος της Renault και Nissan.\nΤο 2013 μεταπήδησε από τη Renault στην Peugeot σε μια περίοδο που η τελευταία εταιρεία αντιμετώπιζε δυσκολίες. Μέσα σε έξι χρόνια κατάφερε να την κάνει μια από τις πιο κερδοφόρες αυτοκινητοβιομηχανίες στην Ευρώπη.\nΕιδικότερα, υπό τον Ταβάρες, το γαλλικό δημόσιο και η κινεζική αυτοκινητοβιομηχανία Dongfeng Motor Group διέσωσαν την PSA συμμετέχοντας σε πώληση μετοχών και αύξηση κεφαλαίου 3 δισ. ευρώ. Ο Tαβάρες μείωσε τη σειρά μοντέλων, έκοψε το κόστος και αύξησε τις τιμές των οχημάτων. Η PSA παρουσίασε την πρώτη της ετήσια κερδοφορία τότε ύστερα από τρία χρόνια. Εφάρμοσε παρόμοιες τακτικές με την Opel και τη Vauxhall, τα εμπορικά σήματα που η GM πούλησε στην PSA το 2017 ύστερα από απώλειες περίπου 20 δισ. δολαρίων που είχαν οι Αμερικανοί για δύο δεκαετίες. Περικόπτοντας τις αναπτυξιακές δαπάνες και αλλάζοντας το εργασιακό καθεστώς χιλιάδων οδήγησε γρήγορα αυτές τις επιχειρήσεις ξανά στην κερδοφορία.


Επιμόρφωση Εκπαιδευτικών Προσχολικής Εκπαίδευσης 2017- 2018 (Β΄ Φάση)\nΣτη βάση του Αναλυτικού Προγράμματος Προσχολικής Εκπαίδευσης 3-6 ετών\nΑναφορικά με το πιο πάνω θέμα, το Παιδαγωγικό Ινστιτούτο σε συνεργασία με τη Διεύθυνση Δημοτικής Εκπαίδευσης, προσφέρουν την τρέχουσα σχολική χρονιά 2017-2018 τη Β΄ Φάση του Προγράμματος Επιμόρφωσης των εκπαιδευτικών Προσχολικής Εκπαίδευσης στο πλαίσιο της λειτουργίας της Συντονιστικής Επιτροπής Αναλυτικών Προγραμμάτων (ΣΕΑΠ). Το Πρόγραμμα εντάσσεται στο πλαίσιο της εφαρμογής του Αναθεωρημένου Αναλυτικού Προγράμματος Προσχολικής Εκπαίδευσης (3-6 χρονών)- 2016(ΑΠ) και σε αυτό αναμένεται να λάβουν μέρος εκπαιδευτικοί που εργάζονται σε δημόσια και κοινοτικά νηπιαγωγεία.\nΗ Επιμόρφωση προσφέρεται σε εργάσιμο χρόνο (08:30-13:00) και καλύπτει εννέα (9) θεματικές ενότητες, ως ακολούθως:\nΠροσωπική και Κοινωνική Συνειδητοποίηση\nΣυνδυασμένη εκμάθηση ξένης γλώσσας και περιεχομένου CLIL\nΓια κάθε θεματική ενότητα θα δημιουργηθεί μία ομάδα 30 νηπιαγωγών οι οποίες για πρώτη φορά παρακολουθούν τη συγκεκριμένη θεματική ενότητα στην προσφερόμενη επιμόρφωση.\nΟι 30 νηπιαγωγοί της κάθε ομάδας θα παρακολουθήσουν τρεις ολοήμερες συναντήσεις στην ολομέλεια. Επιπρόσθετα, από τον Οκτώβριο 2017 μέχρι τον Μάιο 2018 θα έχουν την ευκαιρία να συμμετέχουν σε συστηματικές επιμορφώσεις διάρκειας 18 ωρών σε μικρότερες ομάδες, οι οποίες θα καθοριστούν σε συνεργασία με τους επιμορφωτές. Το σύνολο των ωρών της επιμόρφωσης (σε ολομέλεια και μικρές ομάδες) είναι 30 ώρες. Όλες οι πληροφορίες που αφορούν στα θέματα, τις ημερομηνίες και τις αίθουσες διεξαγωγής κάθε προγράμματος επιμόρφωσης, περιλαμβάνονται στο ΠΑΡΑΡΤΗΜΑ Α΄.\nΠαρατηρήσεις, συλλογή πληροφοριών/δεδομένων από την εφαρμογή της πρακτικής και ανάλυσή τους.\nΔράση (Σχεδιασμός και Εφαρμογή Σχεδίου Εξελικτικών Δραστηριοτήτων)-Συλλογή δεδομένων από την Εφαρμογή.\nΑνάλυση δεδομένων από την Εφαρμογή Σχεδίου Εξελικτικών Δραστηριοτήτων, Αναστοχασμό, Βιντεοσκοπήσεις.\nΤο κλείσιμο της επιμόρφωσης περιλαμβάνει μια Ημερίδα στην οποία θα γίνουν παρουσιάσεις από κάθε ομάδα επιμόρφωσης.\nΗ Διεύθυνση κάθε δημόσιου νηπιαγωγείου καλείται να προβεί στις ακόλουθες διευθετήσεις:\nΣχολικές μονάδες με ένα (1) τμήμα: οι εκπαιδευτικοί πρέπει να προβούν στις απαραίτητες ρυθμίσεις με την περιπατητική νηπιαγωγό έτσι ώστε, όπου είναι δυνατόν, να παρακολουθήσουν ένα από τα προσφερόμενα προγράμματα επιμόρφωσης (σε συνεννόηση με τα υπόλοιπα νηπιαγωγεία στα οποία υπηρετεί η ίδια περιπατητική νηπιαγωγός).\nΣχολικές μονάδες με δύο (2) τμήματα: συμμετέχει μία (1) νηπιαγωγός. Αν η διεύθυνση διασφαλίσει την εύρυθμη λειτουργία του σχολείου, μπορούν να δηλώσουν συμμετοχή δύο εκπαιδευτικοί, σε διαφορετικές θεματικές ενότητες.\nΣχολικές μονάδες με τρία (3) τμήματα και άνω: αν η διεύθυνση διασφαλίσει την εύρυθμη λειτουργία του σχολείου, μπορούν να δηλώσουν συμμετοχή δύο εκπαιδευτικοί σε διαφορετικές θεματικές ενότητες. Την απόφαση θα λάβει η διεύθυνση, ανάλογα με το ανθρώπινο δυναμικό της κάθε σχολικής μονάδας.\nΠρέπει επίσης να ληφθεί υπόψη ότι, η επιμόρφωση θα πραγματοποιείται καθ’ όλη τη διάρκεια της σχολικής χρονιάς και πρέπει να γίνονται ανάλογες αλλαγές και ρυθμίσεις στο ωρολόγιο πρόγραμμα ώστε οι συνάδελφοι να μπορούν να παρακολουθούν τις ενδιάμεσες συναντήσεις με τον επιμορφωτή/ την επιμορφώτρια απρόσκοπτα, αφού διασφαλιστεί η ασφάλεια των παιδιών και η εύρυθμη λειτουργία της σχολικής μονάδας.\nΗ εκδήλωση ενδιαφέροντος θα γίνει με την ευθύνη της Διευθύντριας κάθε σχολικής μονάδας μέσω της ηλεκτρονικής πλατφόρμας εγγραφών του Παιδαγωγικού Ινστιτούτου (http://www.pi-eggrafes.ac.cy), στην κατηγορία Ημερίδες – Συνέδρια, από τη Δευτέρα 16 Οκτωβρίου 2017, μέχρι και τη Δευτέρα 23 Οκτωβρίου 2017. Για την ηλεκτρονική υποβολή των δηλώσεων συμμετοχής, οι Διευθύντριες καλούνται να χρησιμοποιήσουν τον κωδικό παραγγελίας των βιβλίων του σχολείου τους.\nΚατά τη διαδικασία της ηλεκτρονικής Δήλωσης Συμμετοχής, οι ενδιαφερόμενοι/ες θα έχουν πρόσβαση στο Πρόγραμμα της Επιμόρφωσης, ανά γνωστικό αντικείμενο/τομέα ανάπτυξης/προσέγγιση, της επαρχίας στην οποία ανήκει η σχολική μονάδα στην οποία εργάζονται. Το Παιδαγωγικό Ινστιτούτο, το οποίο έχει την ευθύνη της υλοποίησης της επιμόρφωσης για τα Αναλυτικά Προγράμματα, δεν θα δεχτεί καμία αίτηση αλλαγής της επαρχίας επιμόρφωσης.\nΣημειώνεται ότι, θα τηρηθεί σειρά προτεραιότητας με βάση την ημερομηνία της Δήλωσης Συμμετοχής.\nΟδηγίες για ηλεκτρονική υποβολή των αιτήσεων υπάρχουν στην ιστοσελίδα του Παιδαγωγικού Ινστιτούτου. Για περισσότερες πληροφορίες όσο αφορά στην ηλεκτρονική υποβολή των αιτήσεων μπορείτε να επικοινωνείτε με τις λειτουργούς του Παιδαγωγικού Ινστιτούτου, Μαρία Ηρακλέους (22402387) και Μαρία Σιακαλλή (22402328) ή στην ηλεκτρονική διεύθυνση prosxoliki@cyearn.pi.ac.cy.\nΕκπαιδευτικοί που έλαβαν μέρος σε ομάδες εργασίας που λειτούργησαν κατά την Α΄ Φάση της επιμόρφωσης, τη σχολική χρονιά 2016-2017 (ΠΑΡΑΡΤΗΜΑ Β΄), θα συνεχίσουν ως Ομάδα Υποστήριξης, ενίσχυσης και, ως εκ τούτου, επιπλέον επιμόρφωσης. Οι ενδιαφερόμενες εκπαιδευτικοί καλούνται να δηλώσουν την πρόθεσή τους για συμμετοχή στην εν λόγω ομάδα, μέσω ηλεκτρονικού μηνύματος (e-mail) στον επιμορφωτή/ επιμορφώτρια της προηγούμενης χρονιάς, με ταυτόχρονη κοινοποίηση (Cc) στην κ. Ελευθερία Κυριακίδου, ΕΔΕ, Σύνδεσμο Αναλυτικών Προγραμμάτων Προδημοτικής Εκπαίδευσης και στην κ. Μαρία Σιακαλλή, Λειτουργό Π.Ι., στις ηλεκτρονικές διευθύνσεις: (edanou@schools.ac.cy), (shiakalli.m@cyearn.pi.ac.cy) αντίστοιχα.\nΟι Διευθύντριες/Βοηθοί Διευθύντριες και Διευθύνουσες διθέσιων και άνω νηπιαγωγείων ΔΕΝ θα λάβουν μέρος σε αυτό το πρόγραμμα επιμόρφωσης. Τα διευθυντικά στελέχη θα επιμορφωθούν στα δίκτυα των ΕΔΕ ή σε ολοήμερες συναντήσεις τόσο σε ό,τι αφορά στο περιεχόμενο των γνωστικών αντικειμένων όσο και των άλλων παραμέτρων (τομείς ανάπτυξης, μεθοδολογία- προσεγγίσεις, αξιολόγηση-τεκμηρίωση) του Α.Π.\nΠαρακαλούμε όπως ενημερώσετε άμεσα τις εκπαιδευτικούς του σχολείου σας.


Κίνα Πλέγμα καλωδίων για κοτόπουλο Coops Κατασκευαστές\nΠεριγραφή:Πλέγμα για κοτόπουλο,Ματιών για κοτόπουλο Coops,Καλώδιο για κοτόπουλο Coops\nHome > Προϊόντα > Εξάγωνο δίχτυ καλωδίων > Συρματοπλεγμα > Πλέγμα καλωδίων για κοτόπουλο Coops\nΑρ. μοντέλου: EM-CW-03\nΤο πλέγμα καλωδίων για τα κοτόπουλα κοτόπουλου χρησιμοποιείται για τη διατροφή κοτόπουλου, πάπιων, χήνας, κουνελιών και του φράχτη του ζωολογικού κήπου κλπ. Το πλέγμα καλωδίων με εξαγωνικό άνοιγμα προσφέρει καλό εξαερισμό και περιφράξεις. Το εξαγωνικό συρματόπλεγμα είναι κατασκευασμένο από συσπειρωμένο σύρμα από ανθρακούχο χάλυβα, ηλεκτρικά ή ζεστού γαλβανισμένο, κατόπιν πλαστικό, ή απλό.\nΜπορεί να κατασκευαστεί σε καλάθια gabion - ένα από τα πιο δημοφιλή προϊόντα καλωδίων για έλεγχο πλημμυρών. Στη συνέχεια, πέτρες τοποθετούνται σε αυτό. Η τοποθέτηση των γκαζιών κάνει έναν τοίχο ή μια τράπεζα από το νερό και τις πλημμύρες. Το εξαγωνικό συρματόπλεγμα συγκολλάται επίσης σε πλέγμα καλωδίων πουλερικών για αναπαραγωγή κοτόπουλου και άλλων πουλερικών. Χρησιμοποιούνται δημοφιλώς ως φράχτες μετά από πράσινη επικάλυψη, και το κόστος μπορεί να μειωθεί. Τα τελευταία χρόνια, το εξαγωνικό συρματόπλεγμα από γαλβανισμένο σύρμα σιδήρου έχει χρησιμοποιηθεί σε περιφράξεις, αναπαραγωγή και κατασκευή.\nΥλικό: Μαύρο σύρμα (πρέπει να είναι με άλλες θεραπείες)\nΚαλώδιο από χάλυβα με επίστρωση PVC / βινυλίου\nΠλέγμα για κοτόπουλο Ματιών για κοτόπουλο Coops Καλώδιο για κοτόπουλο Coops Πλέγμα κοτόπουλου Κλουβί για Κοτόπουλο